KIRKENYT 

I 


Det  nye  områdepræsidentskab:  Præsident  Spencer  J.  Condie,  første- 
rådgiver, Hans  B.  Ringger,  områdepræsident  samt  præsident  Albert 
Choules  jun.,  andenrådgiver. 


Det  nye  områdepræsidentskab 


I et  ofGcielt  brev  dateret  den 
11.  maj  1989  blev  præste- 
dømmeledeme  i  det  europæi- 
ske område  informeret  om  re- 
organiseringen af  det  europæi- 
ske områdepræsidentskab.  Føl- 
gende ændringer  blev  be- 
kendtgjort: 

»Ældste  Carlos  E.  Asay  vil 
blive  afløst  som  prassident  for 
det  europæiske  område.  Ældste 
Asay  har  fået  nye  opgaver  som 
medlem  af  de  HalvQerds  Prassi- 
dium,  og  vil  tjene  som  leder  af 
afdelingen  for  samordning  af 
Kirkens  aktiviteter  ved  Kirkens 
hovedsæde. 

Ældste  Hans  B.  Ringger  vil 
blive  afløst  som  førsterådgiver  i 
det  europæiske  områdepræsi- 
dentskab, og  er  blevet  kaldet 
som  områdepræsident  for  det 
europæiske  område  med  ældste 
Spencer  J.  Condie  som  første- 
rådgiver og  ældste  Albert 
Choules  jr.  (udtales  shouwls) 
som  andenrådgiver. 

Ældste  John  R.  Lasater  vil 
bUve  afløst  som  andenrådgiver 
i  det  europæiske  områdepræsi- 
dentskab og  er  blevet  kaldet  til 
at  tjene  som  områdepræsident  i 
det  sydøstlige  Nordamerika,  og 


vil  samtidig  virke  som  souschef 
for  missionærafdelingen«. 

Alle  ovennævnte  afløsninger 
og  kaldelser  er  gældende  fra 
den  1.  oktober  1989. 

De  fleste  medlemmer  i  Dan- 
mark kender  allerede  den  nye 
områdepræsident  ældste  Hans 
B.  Ringger,  men  lad  os  kort 
fortælle  lidt  om  hans  og  hans 
rådgiveres  baggrund. 

Ældste  Hans  B.  Ringger,  ny 
områdepræsident 

Ældste  Hans  B.  Ringger,  der  er 
født  den  2.  november  1925  i 
Ziirich  i  Schweiz,  har  været  ak- 
tiv i  Kirken  hele  sit  liv.  Ældste 
Ringgers  bedstemor,  Elisabeth 
Zobeli  Ringger  sluttede  sig  til 
Kirken  i  1896,  og  hans  foræl- 
dre, Cari  Ringger  jun.  og  Maria 
Reif  var  ligeledes  aktive  med- 
lemmer af  Kirken.  Ældste 
Ringger  er  det  sjette  barn  ud  af 
en  familie  på  ti  børn.  »Jeg  har 
altid  haft  gode  eksempler,  at 
følge«,  fortæller  han  om  sin  fa- 
milie. »Det  er  min  mening,  at 
aktivitet  i  Kirken  er  den  bedste 
måde,  hvorpå  man  lærer  hvor- 
ledes evangeliet  virker,  og  der- 
ved opnår  et  vidnesbyrd«. 
Hans  Ringgers  hustru,  Hele- 


ne Ringger,  født  Zimmer,  er  li- 
geledes tredje-generations  med- 
lem af  Kirken.  Hans  og  Helene 
mødtes  ved  en  fest  i  Kirken  ny- 
tårsaften 1949.  De  blev  gift  i 
1952,  og  beseglet  i  templet  i 
Schweiz  i  1955  efter  at  det  var 
blevet  bygget  færdigt.  De  har 
fire  børn;  en  søn  og  tre  døtre. 

Ældste  Ringger  er  elektroin- 
geniør af  uddannelse.  Han  fær- 
diggjorde sin  uddannelse  i 
1949.  Senere  foreslog  hans  svi- 
gerfar, der  var  arkitekt  og  som 
havde  bistået  ved  opførelsen  af 
templet  i  Schweiz,  at  han  ud- 
dannede sig  til  arkitekt.  Broder 
Ringger  vendte  derfor  tilbage 
til  skolebænken  og  dimitterede 
i  1959  med  en  eksamen  i  arki- 
tektur fra  Zurichs  tekniske  sko- 
le. Ældste  Ringger  er  af  den 
mening  at  en  person  aldrig  er 
for  gammel  til  at  ændre  sig  el- 
ler til  at  uddanne  sig.  »Jeg  har 
to  uddannelser...  nu  vil  jeg  be- 
gynde på  den  tredje«,  sagde 
han  i  forbindelse  med  sin  op- 
retholdelse som  medlem  af  de 
HalvQerds  Første  Kvorum  i 
april  1985.  Tidligere  kaldelser  i 
Kirken  omfatter  ældstemes 
kvorumspræsident,  biskop, 
stavspræsident  og  regionalre- 
præsentant. 

Ældste  Ringger,  der  er  en 
begejstret  læser,  koncentrerer 
sig  om  at  læse  skrifterne  samt 
om  at  læse  historie.  »For  mig, 
er  skrifterne  historie«,  siger  han. 
»Det  er  kun  muligt  at  forstå 
folk,  når  du  kender  deres  bag- 
grund... når  du  ved  hvorfor  de 
er  som  de  er,  der  hvor  de  er, 
samt  hvad  man  gjorde  i  de  for- 
gangne århundreder,  da  kan  du 
forstå  folk«. 

Ældste  Ringgers  indstilling 
med  hensyn  til  livet  og  det  at 
tjene  er  opsummeret  i  en  udta- 
lelse, han  fremsatte  for  nogle  år 
siden:  »Livet  er  en  tid  hvori 
man  skal  vokse  -  for  at  få  erfa- 
ring og  få  styrke.  Og  det  kan 
du  kun  få,  hvis  du  går  den  an- 
den mil.  Efter  min  mening  er 
den  anden  mil  en  del  af  ind- 


vielsesloven.  Med  indvielseslo- 
ven  har  vi  ingen  begrænsnin- 
ger«. 

Ældste  Spencer  J.  Condie, 
førsterådgiver 

Spencer  J.  Condie,  der  er  født 
den  27.  august  1940,  er  søn  af 
Spencer  C.  Condie  og  Josie  Pe- 
terson  Condie.  Han  fik  sin  pa- 
triarkalske velsignelse  kort  efter, 
at  han  var  fyldt  ni  år.  »Jeg  var 
alt  for  ung  til  at  kunne  værds- 
ætte eller  forstå  den  på  det  tids- 
punkt«, mindes  han,  »men  den 
gav  mig  vejledning,  som  bistod 
mig  til  at  beslutte,  hvad  der  var 
af  betydning  her  i  livet«. 

En  af  de  ting,  som  Ældste 
Condie,  allerede  som  ung 
mand  fandt  var  af  stor  betyd- 
ning, var  at  missionere.  Efter  at 
have  tjent  som  stavsmissionær, 
blev  han  i  1960  kaldet  som 
ftildtidsmissionær  til  den  sydty- 
ske mission.  Her  lærte  han  sø- 
ster Dorthea  Speth  at  kende. 
Søster  Speth  var  fra  Dresden 
og  tjente  ligeledes  som  missio- 
nær, hende  giftede  ældste  Con- 
die sig  med  halvandet  år  sene- 
re. I  1984  vendte  ældste  Con- 
die tilbage  til  Europa  for  at  tje- 
ne som  præsident  for  den 
østrigske  mission,  der  omfatter 
Polen,  Tjekkoslovakiet,  Un- 
garn, Jugoslavien  og  Græken- 
land. 

Ældste  Condie  blev  opret- 
holdt som  medlem  af  de  Halv- 
fjerds Andet  Kvorum  i  april 
1989.  Ældste  Condie  er  profes- 
sor i  sociologi  og  fortidsskrifter. 
Han  og  hans  hustru  har  fem 
børn. 

Ældste  Albert  Choules  jun. 
andenrådgiver 

Albert  jun.  der  er  tredje  barn 
ud  af  en  børneflok  på  seks, 
blev  født  i  Driggs  i  Idaho  den 
15.  februar  1926.  Ældste 
Choules'  forældre  er  Albert  og 
Rula  Wilson  Choules.  Efter  sin 
mission  opnåede  en  bachelor- 
grad ved  BYU  i  1951.  Mens 
Ældste  Choules  gik  på  BYU, 
mødte  han  Rosemary  PhiUips, 


og  de  to  blev  gift  i  1952  i  tem- 
plet ved  Idaho  Falls.  I  1953 
opnåede  Broder  Choules  en 
MBA  ved  Havards  institut  for 
virksomhedsadministration. 

Efter  en  lang  og  succesrig 
karriere  indenfor  forretnings- 
verdenen, der  nåede  sit  højde- 
punkt da  broder  Choules  blev 
udnævnt  som  præsident  for 
Romney  International  Hotels, 
blev  ældste  Choules  kaldet  som 
missionsprassident  for  missio- 
nen i  New  York.  Det  er  karak- 
teristisk for  ældste  Choules'  for- 
pligtelse overfor  Herren,  at  han 
ikke  tøvede  efter  at  have  mod- 
taget kaldet.  Han  solgte  om- 
gående sine  investeringer  i 
Romney  International  Hotel  og 
trådte  tilbage  fra  posten  som 
selskabets  præsident. 

Selvom  ældste  Choules  gen- 
kalder sig  sin  tid  som  mission- 
spræsident  med  glæde,  blev  de 
sidste  uger  af  hans  mission  dog 
overskygget  af  sorg.  Hans  hus- 
tru blev  opereret  for  kræft, 
hvorefter  hun  døde  et  år  senere 
i  1984.  Ældste  Choules  giftede 
sig  på  ny  i  1987.  Hans  anden 
hustru,  Marilyn  Lowry  Choules 
er  mor  til  fem  børn.  Ældste 
Choules  blev  opretholdt  som 
medlem  af  de  Halv^erds  Første 
Kvorum  i  oktober  1988. 

Afskedsbudskab  fra  det  af- 
gående områdepræsidentskab 

I  brevet  sendt  til  alle  præste- 
dømmeledere i  området  skriver 
det  afgående  områdepræsi- 
dentskab følgende  afekedsbud- 
skab: 

»Det  har  været  en  glæde, 
som  områdepræsidentskab  at 
kunne  betjene  jer,  brødre.  Vi  er 
stolte  over  den  hengivenhed, 
iver  og  flid,  I  har  udvist.  Vær- 
ket går  fremad,  fordi  Herren 
har  besluttet  at  indsamle  sit 
folk.  Den  glæde  vi  har  følt  ved 
at  arbejde  sammen  med  jer  kan 
ikke  beskrives,  men  denne  glæ- 
de har  fundet  udtryk  i  en  ud- 
vikling af  medlemmer  og  enhe- 
der i  Europa.  Vi  beder  til,  at 
vores  himmelske  Fader  fortsat 
vil  velsigne  hver  enkelt  af  jer  i 
jeres  hellige  kald  som  hyrder  i 
Israel«.  □ 


Hovedbestyrelsernes  repræsentanter  i  Europa  fra  venstre  Marilyn  J. 
Lasater,  Colleen  W.  Asay  og  Helene  Ringger. 


De  manglende  søstre 


Ved  et  prasstedømmeleder- 
skabsmøde  afholdt  fomy- 
lig,  hvor  man  behandlede  de 
organisationer,  der  tager  sig  af 
Kirkens  kvinder  i  det  europæi- 
ske område,  aMørede  præsi- 
dent Carios  E.  Asay  den  cho- 
kerende oplysning  at  »hver 
gang  én  sidste  dages  hellig- 
kvinde deltager  i  hjælpeforenin- 
gens møder,  er  der  tre  andre, 
som  ikke  deltager«.  Præsident 
Asay  stillede  det  provokerende 
spørgsmål:  »Hvis  hjælpefore- 
ningen er  for  kvinden,  hvad 
prasstedømmet  er  for  manden, 
er  dette  da  aceptabelt?«  Til  det- 
te kunne  vi  kun  svare  med  et 
entydigt  »nej«! 

Denne  statistik  er  ikke  ac- 
ceptabel, men  hvad  der  er  end- 
nu vigtigere,  det  at  hjælpefore- 
ningens kraft  mangler  i  »de  tre 
manglende  søstres«  liv  er  ikke 
acceptabelt. 

Disse  tre  kvinder  snyder  sig 
selv,  ligegyldigt  hvad  grunden 
nu  end  kan  være  hertil,  for  be- 
tydningsfuld åndelig  styrke  og 
oplysning.  Den  28.  april  1842 
ved  det  sjette  møde  i  den  nyor- 
ganiserede  hjælpeforening,  sag- 
de profeten  Joseph  Smith  til 
kvinderne:  »I  vil  modtage  belæ- 
ringer gennem  præstedømmets 
orden...  Til  gavn  for  jer  åbner 
jeg  nu  op  i  Herrens  navn,  og 
kundskab  og  intelligens  vil  til- 


flyde jer  fra  nu  af«.  Hjælpefore- 
ningen lægger  ved  sine  søn- 
dagsmøder  vægt  på  åndelighed 
for  at  bistå  kvinderne  med  »at 
forstå  deres  guddommelige 
værdi,  samt  for  at  de  kan  udvi- 
kle en  personlig  viden  om  deres 
himmelske  Fader  og  Jesus  Kri- 
stus«. 

Disse  tre  kvinder  snyder  sig 
selv  for  kundskab  om,  hvorle- 
des de  kan  styrke  deres  fami- 
lier, hvorledes  de  bedre  kan  ef- 
terleve evangeliet  i  deres  hjem, 
samt  hvorledes  de  kan  tage  de- 
res daglige  udfordringer  op. 

Disse  tre  kvinder  snyder  sig 
selv  for  lykken  man  føler  ved 
at  tjene  andre.  De  føler  aldrig 
kæriighedens  og  venskabets 
bånd  med  andre  søstre. 

Nej,  det  at  tre  ud  af  fire  sø- 
stre er  fraværende  fra  Hjælpe- 
foreningen er  ikke  acceptabelt, 
ikke  på  grund  af  statistikken, 
men  fordi  de  unddrager  sig  ån- 
delige velsignelser.  De  giver  ik- 
ke Herren  lov  til  at  velsigne  de- 
res liv  gennem  den  organisation 
han  organiserede  ved  profeten 
Joseph  Smith,  specielt  for  dem 
Hjælpeforeningen  er  organiseret 
efter  præstedømmets  mønster 
og  det  er  Guds  middel  til  at 
hjælpe  kvinder  med  at  finde 
»vej  tilbage  til  ham«. 

Kan  vi  (den  ene  kvinde,  der 


kommer  i  Hjælpeforeningen) 
hjælpe  de  »manglende  søstre« 
til  at  finde  vej  tilbage  til  Hjæl- 
peforeningen? Måske  burde  vi 
stille  os  selv  følgende  spørgs- 
mål: 

1.  Hvilken  »manglende  søster« 
kan  jeg  gøre  mig  til  veninde 
med? 

2.  Hvordan  kan  jeg  hjælpe  en 
»manglende  søster«  tilbage  til 
aktivitet  i  Hjælpeforeningen? 
Bistå  med  transport,  etc? 

3.  Tager  jeg  mig  af  nyom vend- 
te søstre  og  hjælper  dem  til  ret- 
te i  Hjælpeforeningen? 

4.  Er  en  af  de  søstre  jeg  er  be- 
søgslærerinde  for  en  »manglen- 
de søster«? 

5.  Hvordan  kan  jeg  hjælpe  hen- 
de (dem)  til  at  komme  i  Hjæl- 
peforeningen? 

6.  Kender  jeg  en  søster,  der  har 
svært  ved  at  komme  ud,  og 
som  kan  undervises  derhjem- 
me? Kan  jeg  eventuelt  bistå 
hende  med: 

-  et  eksemplar  af  skrifterne? 

-  et  eksemplar  af  lektiehæftet? 

-  båndoptagelser  af  de  lektier, 
der  bliver  givet? 

-  bistå  med  at  organisere  lektier 
midt  på  ugen  i  et  hjem? 

Nej,  det  er  ikke  acceptabelt 
at  for  hver  gang  én  sidste  dages 
hellig-kvinde  deltager  i  Hjælpe- 
foreningen, er  der  tre,  der  ikke 
gør  det.  Det  er  fordi  at  Hjælpe- 
foreningen er  for  kvinden,  hvad 
præstedømmet  er  for  manden, 
at  denne  statistik  ikke  er  accep- 
tabel. Vi  vil  tale  med  én  røst, 
og  forpligte  os  selv  til  at  gøre 
noget  ved  det. 

Hjælpeforeningen  er  for  alle 
kvinder,  der  er  medlemmer  af 
Kirken  (alle  enlige  18-årige  og 
derover,  samt  alle  gifte  kvinder. 
Kvinder,  der  ikke  er  medlem- 
mer er  også  velkomne).  Det  er 
Guds  organisation  for  kvinden  i 
denne  uddehng,  og  det  er  af  be- 
tydning at  afle  søstre  »modta- 
ger belæringer  gennem  prasste- 
dømmets  orden,  som  Gud  har 
oprettet«.  Dette  er  vores  oprig- 
tige vidnesbyrd.  □ 

Søster  Colleen  W.  Asay 
Søster  Helen  Z.  Ringger 
Søster  Marilyn  J.  Lasater 

Besøgslærer- 
indemes  rapport- 
bog udgår 

Besøgslærerindemes  rapport- 
bog (PKRS  4263)  er  ud- 
gået efter  besked  fra  hovedsæ- 
det i  Salt  Lake  City.  Det  anbe- 
fales at  man  bruger  et  tilstede- 
værelseskort  eller  en  formular 
fremstillet  af  den  enkelte  enhed 
istedet.  □ 

Ændringer  i  Hjælpeforenin- 
gens studievejledning  i  1990. 

Formatet  i  Hjælpeforenin- 
gens personlige  studievej- 
ledning for  1990  vil  blive  æn- 
dret i  forhold  til  hvorledes  det 
har  været  de  tidligere  år,  frem- 
går det  af  en  udtalelse  fremsat 
af  præsidentskabet  for  hjælpe- 
foreningens hovedbestyrelse. 

Tidligere  har  studievejlednin- 
gen indbefattet  lektier  baseret 
på  taler,  givet  af  generalautori- 
teteme  ved  tidligere  general- 
konferencer. Sådanne  lektier  vil 
ikke  forekomme  i  studievejled- 
ningen for  1990.  Istedet  bør 
w^ardets  eller  grenens  hjælpefo- 
reningspræsidentskab  udvælge 
lektieemner  fra  den  sidst  af- 
holdte generalkonferences  taler, 
der  kan  bruges  af  søstrene  i  lo- 
kalområdet. 

Aprilkonferencens  taler  of- 
fentliggøres i  Stjernen  i  juli  og 
oktoberkonferencens  taler  vil 
forekomme  i  januarnummeret 
det  efterfølgende  år. 

Præsidentskabet  for  hjælpe- 
foreningens  hovedbestyrelse  un- 
derstregede, at  der  burde  kun 
benyttes  taler  afholdt  ved  gene- 
ralkonferencen. Råd  for  hvorle- 
des man  forbereder  lektierne 
findes  i  studievejledningens  ind- 
ledning, og  læreren  kan  ligele- 
des modtage  hjælp  fira  vider- 
euddannelseslederen  samt  fra 
den  rådgiver  i  hjælpeforenin- 
gen, der  er  ansvarlig  for  uddan- 
nelse. Kildematerialer  bør  altid 
være  skrifterne  og  andre  god- 
kendte kirkematerialer.  □ 


Stavspræsidentskabet  i  Københavns  stav  forud  for  missionsprojektet  i 
Helsingør,  (foto:  Æ.  Rasmussen). 


Stavspræsidenten  og  Højrådet 
ude  at  banke  på  døre 
i  Helsingør 


Lørdag  d.  12.  august  samle- 
des hele  højrådet  og  stav- 
spræsidentskabet i  Københavns 
stav  i  Helsingør  og  bankede  på 
døre  i  ca.  4  timer. 

Højrådsmedlemmeme  og 
stavspræsidentskabet  arbejdede 
sammen  med  fuldtidsmissionæ- 
reme  fra  hele  den  nordsjæl- 
landske zone  og  missionspræsi- 
dent  Spencer  Greer. 

»Planerne  for  denne  ene- 
stående missionærindsats,  blev 
forelagt  Københavns  stavs  stav- 
spræsidentskab  og  højråd  ved 
et  møde  den  26.  juli«,  fortæller 
ældste  Rasmussen,  der  sammen 
med  sin  hustru  arbejder  i  Hel- 
singør. »Og  vi  var  ikke  ret  langt 
inde  i  præsentationen  før  stav- 
spræsident  Richard  Andersen 
foreslog  at  hele  højrådet  og 
stavspræsidentskabet  klarede 
denne  opgave«. 

Filosofien  bag  projektet  er 
den,  at  man  ved  at  koncentrere 
en  stor  gruppe  af  missionærer  i 
Helsingør  i  nogle  timer  ville 
finde  så  mange  undersøgere,  at 
man  kunne  udbygge  den  ugent- 
lige mødeaktivitet  man  i  en  pe- 


riode har  haft  i  byen.  Faktisk  er 
det  således,  at  man  hver  søndag 
aften  har  holdt  en  form  for 
nadvermøde  på  Nygårdsskolen 
i  udkanten  af  Helsingør. 

Resultaterne  af  morgenens 
anstrengelser  blev  også  store. 
»De  18  missionærpar  bankede 
på  ca.  900  døre,  og  har  kontak- 
tet omkring  200  mennesker. 
Der  var  14  mennesker  eller  fa- 
milier, som  ønskede,  at  missio- 
nærerne skulle  komme  tilbage 
for  at  fortælle  mere  om  Kirken 
og  der  blev  uddelt  39  eksem- 


plarer af  Mormons  Bog  -  et 
enestående  resultat«,  fortæller 
Ældste  Rasmussen. 

»De  resultater  vi  har  opnået 
ved  at  18  missionærpar  arbej- 
dede her  i  Helsingør  i  fire  timer 
svarer  til  250  missionærtimer. 
Derfor  må  vi  faktisk  kalde  det- 
te projekt  for  enestående  i  den 
danske  missions  historie«,  for- 
tæller ældste  Rasmussen.  »I  det 
næste  stykke  tid  vil  vi  have 
brug  for  Hillerød-missionærer- 
nes hjælp,  for  at  kunne  tage  os 
af  de  mange  undersøgere,  der 
blev  fundet  den  historiske  mor- 
gen«. 

Ældste  Jensen,  der  er  ud- 
sendt fra  Aalborg  og  som  til 
daglig  arbejder  i  Hellerup  og 
Søborg,  havde  lørdag  d.  12.  au- 
gust lejlighed  til  at  arbejde  sam- 
men med  missionsprassident 
Spencer  Greer.  »Vi  gik  rundt 
og  bankede  på  døre  og  indbød 
folk  til  at  komme  til  Åbent  Hus 
næste  dag  på  Nygårdsskolen. 
Et  sted  hvor  vi  bankede  på  dø- 
re, blev  der  lukket  op  af  en  ung 
mand,  der  bød  os  komme  in- 
denfor. Da  vi  var  kommet  in- 
denfor talte  vi  om  betydningen 
af  kernefamilien,  og  han  var 
helt  enig  med  os.  Den  unge 
mand  blev  mere  og  mere  nys- 
gerrig, så  vi  gav  ham  straks  den 
første  lektie,  og  da  han  blev 
ved  med  at  ville  vide  mere,  gav 
vi  ham  en  lektie  til.  lait  var  vi 
hos  ham  i  to  timer.  Da  vi  gik, 
havde  vi  selvfølgelig  en  af^le 
om  at  kunne  komme  tilbage«. 

□ 

Carsten  Gram 


Næste  dage  afholdt  man  møde  på  Nygårdsskolen,  hvor  familien  An- 
dersen fortalte  om  familiens  betydning,  (foto:  Æ.  Rasmussen). 

SPØRGS- 
MÅL TIL 
DE  UNGE 


Spørgsmål: 

»Jeg  har  problemer  med 
at  bande  og  sværge. 
Hjemme  taler  jeg  som  en 
mormon  bør  tale,  men  i 
skolen  bander  jeg  en  del 
I  begyndelsen  gjorde  jeg 
det  vel  for  at  virke  frisk. 
Nu  er  det  blevet  en  vane. 
Ordene  synes  bare  at 
komme  af  sig  selv,  især 
når  jeg  er  med  i  sports- 
aktiviteter, eller  når  jeg 
arbejder  med  noget,  der 
kan  virke  frustrerende. 
Hvordan  kan  jeg  rense 
min  mund«? 


Kirkenyt  svarer: 

Som  påpeget  i  spørgsmålet 
er  det  at  bande  en  vane. 
Og  ligesom  alle  andre  vaner, 
kan  den  være  svær  at  bryde! 
Dit  held  med  at  ændre  din  va- 
ne afhænger  i  sidste  ende  af  én 
ting  -  dit  ønske  om  at  ændre 
din  adfærd. 

Stil  dig  selv  følgende  spørgs- 
mål: Ønsker  jeg  virkelig  at  æn- 
dre mig?  Ønsker  jeg  virkelig  at 
holde  op  med  at  bande?  Med- 
mindre dit  svar  er  et  entydigt 
»ja«,  vil  du  ikke  få  held  med 
det  -  selvom  du  godt  ved  du 
burde  holde  op.  Det  skyldes,  at 
det  at  bryde  en  vane,  hvaden- 
ten det  er  at  spise  for  meget,  at 
ryge  eller  at  udsætte,  kræver  en 
stor  indsats. 

Blot  at  bede  vor  himmelske 
Fader  om  at  hjælpe  dig,  uden 
at  du  gør  en  indsats  vil  ikke 


klare  problemet.  Her  følger 
nogle  forslag,  der  måske  kan 
hjælpe  dig. 

1.  Lav  en  aftale.  Kender  du 
én,  der  også  ønsker  at  holde  op 
med  at  bande?  Så  lav  en  aftale 
med  ham  eller  hende.  Lov  hin- 
anden at  I  vil  holde  op  med  at 
bande,  og  tal  regelmæssigt  med 
hinanden  om  jeres  fremgang 
(en  gang  om  dagen  eller  en 
gang  om  ugen  -  hvad  der  pas- 
ser jer  bedst).  Derved  kan  I  op- 
muntre hinanden  og  komme 
med  nye  ideer. 

2.  Sæt  dig  mål  og  beløn  dig 
selv.  Det  kan  du  også  gøre 
sammen  med  en  ven  eller  en 
veninde,  eller  for  dig  selv.  Iste- 
det  for  at  sige:  »Jeg  vil  aldrig 
nogensinde  bande  igen,  så  læn- 
ge jeg  lever«,  bør  du  snarere 
sætte  dig  en  række  kortere  mål. 
Sig  til  dig  selv:  »Jeg  vil  ikke 


bande  i  gymnastiktimen  i  dag«. 
Lav  et  personligt  belønnings- 
program.  Hvis  du  ikke  bandede 
i  gymnastiktimen,  så  beløn  dig 
selv  med  et  eller  andet  bagefter 
-  en  is,  en  milkshake,  en  tur  el- 
ler hvad  det  nu  kan  være.  Hvis 
du  kan  klare  en  hel  uge  uden  at 
bande,  så  skal  du  belønne  dig 
selv  med  noget  større. 

Det  vigtige  er,  at  du  sætter 
dig  daglige,  ugentlige  og  må- 
nedlige mål,  og  belønner  dig 
selv,  når  du  når  dine  mål. 

3.  Sig  noget  andet.  Tænk  på 
ord  og  sætninger,  du  kan  sige  i 
stedet  for  bandeord.  Det  er  no- 
get du  er  nødt  til  at  tænke  igen- 
nem på  forhånd,  så  du  er  for- 
beredt, når  den  situation  opstår, 
hvor  du  normalt  bander.  Æld- 
ste Packer  har  foreslået  at  man 
lærer  ordene  i  sin  yndlingssal- 
me udenad,  og  bruger  disse  ord 
til  at  erstatte  uværdige  tanker, 
der  forsøger  at  snige  sig  ind  i 
sindet. 

4.  Se  dig  selv  i  situationen. 

Det  hjælper  nogle  mennesker 
at  »forestille«  sig  selv  eller  se 
sig  selv  ændre  opførsel.  Tag  en 
dyb  indånding.  Luk  øjnene. 
Forestil  dig  at  du  deltager  i 
sport,  eller  gør  nogle  af  de  an- 
dre ting,  der  normalt  får  dig  til 
at  bande.  Forestil  dig  nu,  at  du 
nægter  at  bande.  Focusér  på 
hvor  godt  du  føler  dig  ved,  at 
lade  være  med  at  bande.  Nyd 
at  du  i  tankerne  kunne  lade 
være.  Dette  kan  du  øve  når 
som  helst,  men  mange  menne- 
sker finder  at  det  hjælper  dem 
mest,  når  de  øver  sig  umiddel- 
bart før  de  skal  sove. 

Prøv  den  ene  eller  anden  af 
disse  metoder,  eller  måske  dem 
alle  sammen  og  se  hvad  der 
sker.  Men  husk  at  give  dig  selv 
tilstrækkelig  med  tid,  til  at  du 
kan  ændre  din  adfærd.  Men 
husk  også  på  at  der  vil  være 
dage,  hvor  du  overhovedet  ikke 
synes  at  have  fremgang.  Men 
giv  ikke  op!  Og  glem  så  ikke 
den  kraft  der  findes  i  at  faste  og 
bede.  Hvis  du  ønsker  at  ændre 
dig  -  kan  du  også.  □ 
(New  Era) 
Held  og  lykke! 


De  unge  svarer: 

Alle  mennesker  har  en  eller 
anden  dårlig  vane,  og  en 
af  de  bedste  måder  at  komme 
af  med  den  igen,  er  ved  mål- 
sætning. 

Sæt  dig  som  mål,  at  rense  dit 
sprog.  Vores  sprog  er  en  af  de 
ting,  som  omverdenen  lægger 
allermest  mærke  til,  og  det  er 
også  med  til  at  gøre  mormoni- 
smen så  speciel.  Så  derfor  er 
det  meget  vigtigt,  at  vi  holder 
vores  sprog  rent. 

Skriv  dit  mål,  eller  et  symbol 
på  dit  mål,  og  placér  det  et 
sted,  hvor  du  ved,  du  ofte  vil  se 
det. 

Målsætning  er  en  meget  god 
ting,  og  kan  hjælpe  os  igennem 
meget,  ikke  mindst  et  dårUgt 
sprog.  □ 


Heidi  Steffensen, 
Aalborg  ward. 


Banden  og  sværgen  er  blevet 
til  en  hverdags  talemåde. 
Nogen  gør  det  af  vane,  andre 
prøver  at  holde  igen,  men  alli- 
gevel kommer  der  en  »smutter« 
engang  imellem. 

Gang  på  gang  kommer  der 
et  ord,  som  vi  ikke  burde  have 
sagt,  så  kommer  vi  med  den 
undskyldning,  »at  vi  taler  som 
vi  hører«.  Men  tænker  vi  på 
hvad  vi  egentlig  gør. 

Vi  overtra2der  et  af  de  ti  bud 
Herren  gav  Moses.  ». . .  Du  må 
ikke  misbruge  Herren  din 
Guds  navn,  thi  Herren  lader  ik- 
ke den  ustraffet,  der  misbruger 
hans  navn!«  (2.  Mos.  20:7). 

Et  andet  godt  skriftsted  er 
L&P  63:61-63,  som  fortæller  at 
Kirkens  medlemmer  bør  om- 
vende sig  fra  deres  synder,  el- 
lers vil  Herren  afskære  dem. 

Vi  bør  tænke  på  at  når  vi 
bander  og  sværger  får  vi  måske 
andre  til  at  gøre  det  samme.  Så 
hvis  vi  af  alle  kræfter  prøver  at 
undgå  et  upassende  sprog,  kun- 
ne vi  måske  være  heldige  at  få 
nogle  af  de  mennesker  vi  fær- 
des iblandt  til  at  stoppe  deres 
banden  og  sværgen.  For  husk 
på:  »vi  taler  som  vi  hører«.  □ 


Brian  Mathiasen, 
17  år,  Frederikshavn. 


At  bande  er  et  problem 
mange  unge  har,  og  det 
kan  være  svært  at  komme  ud 
af  det  igen.  For  det  første  lyder 
det  ikke  pænt,  og  for  det  andet 
er  det  et  brud  mod  et  af  de  ti 
bud,  som  lyder:  »Du  må  ikke 
misbruge  Herren  din  Guds 
navn,  thi  Herren  lader  ikke  den 
ustraffet,  som  misbruger  hans 
navn«.  Og  det  er  nemlig  lige 
det  man  gør  i  de  fleste  tilfælde, 
når  man  bander. 

Mange  gange  når  man  er 
sammen  med  andre,  som  ban- 
der, bliver  man  påvirket  af  det, 
og  man  begynder  at  tænke 
bandeord  i  sit  indre,  og  før 
man  ved  af  det,  bruger  man 
bandeord  i  sit  sprog.  Hvis  det 
bliver  et  problem  for  én,  kan 
man  sige  til  sine  kanmierater,  at 
man  ikke  bryder  sig  om,  at  de 
fører  et  sådant  sprog.  Man  fin- 
der så  ud  af,  at  de  mange  gange 


Svarene  er  ment  som  hjælp  og  vejledning, 
og  ikke  som  udtryk  for  Kirkens  lære 


respekterer  én,  og  lidt  efter  lidt 
holder  op,  når  man  er  tilstede. 

Hvis  man  finder  ud  af  at 
man  begynder  at  tænke  bande- 
ord, så  er  det  en  god  idé,  at  er- 
statte dem  med  andre  gode  tan- 
ker eller  en  god  sang.  Det  aller- 
bedste er,  én  gang  for  alle  at 
bestemme  sig  til,  at  man  aldrig 
vil  bande  eller  for  den  sags 
skyld  bruge  et  mindre  pænt 
sprog. 

Husk  på,  at  vi  er  sønner  og 
døtre  af  Gud,  og  bør  opføre  os 
som  sådanne.  □ 


Marianne  G.  Vestbø, 
Aalborg  ward. 


Problemet  med  at  tøjle  vor 
tunge,  stifter  vi  alle  sikkert 
bekendtskab  med  før  eller  si- 
den. Nogle  ved  hvordan  en  så- 
dan situation  overvindes,  men 
har  man  først  opbygget  en  va- 
ne, er  det  mere  kompliceret 
end  man  først  antager.  Vi  er  i 
skolen  og  andre  steder  et  bille- 
de på  Kirken  og  dens  standar- 
der. Folk  vil  tale  og  tænke  ned- 
sættende om  Kirken,  hvis  vores 
opførsel  er  mindre  heldig. 

Gå  i  alle  tilfælde  på  knæ  og 
bed  Herren  om  hjælp,  diskutér 
med  dig  selv,  eUer  andre,  hvor- 
dan det  påvirker  én  åndeligt  at 
bande. 

Søg  hjælp  hos  dine  forældre, 
de  ved  mere  end  du  tror.  I  de 
fleste  tilfælde  kan  det,  at  ud- 
trykke sig  mindre  korrekt  ånde- 
ligt set  være  nøglen  til  dårlige 


tanker,  der  gerne  vil  ind  på  sce- 
nen. □ 

Niels  Ejnar  Ilskov,  17  år, 
Fredericia  ward.. 


Det  er  en  ret  uheldig  situati- 
on man  er  kommet  i,  hvis 
man  bander  uden  selv  at  lægge 
mærke  til  det.  Det  er  derfor 
vigtigt  at  gøre  sig  klart,  at  der 
ikke  er  noget  Satan  hellere  vil, 
end  at  lokke  os  fra  den  lige  og 
smalle  vej,  som  fører  til  frelse. 
Man  må  derfor  spørge  sig  selv, 
om  det  er  vigtigst  at  skulle  gøre 
indtryk  på  vennerne,  eller  være 
en  retfærdig  tjener  for  Herren, 
og  dermed  få  mulighed  for  at 
leve  lykkeUgt  i  evigheden. 

Man  kan  som  hjælp  bede 
Herren  hver  morgen  om  styrke 
til  at  modstå  djævelens  fristel- 
ser. □ 

Søren  Kuntz,  18  år, 
Sønderborg  gren. 


Det  er  nok  et  spørgsmål  om 
vilje;  men  det  kan  godt 
være  svært  bare  at  holde  op 
med  at  bande,  så  prøv  at  tænke 
over  hvad  det  egentlig  er  du  si- 
ger. Når  du  har  fundet  ud  af 
hvad  bandeordene  betyder,  kan 
det  være,  at  du  ikke  vil  sige 
dem  igen. 

Bed  også  til  Gud  om  han  vil 
hjælpe  dig.  I  Ordsprogenes  Bog 
21:23,  står  der:  »Den,  der  vog- 
ter sin  mund  og  sin  tunge,  vog- 
ter sit  liv  for  trængsler.«  □ 


Knud-Erik  Bjørn  Rosenkilde, 
14  år,  Horsens  gren. 


Hjælp  os  så 

SPØRGSMÅL 
TIL  DE  UNGE 

kan  være 
til  hjælp 

Du  kan  hjælpe  med  til  at 
gøre  SPØRGSMÅL  TIL 
DE  UNGE  spændende  ved  at 
besvare  spørgsmålet  nedenfor. 
Send  os  dit  svar  senest  den  1. 
oktober  1989.  Adressen  er: 
Stjernens  redaktion,  Hans  Ege- 
desgade  2,1,  2200  Kbh.  N. 

Skriv  venligst  dit  navn  og 
din  alder,  og  medsend  et  foto  af 
dig  selv,  hvis  det  er  muligt. 

NÆSTE 
SPØRGSMÅL 

Jeg  ved  at  Kirken  er  sand, 
men  jeg  er  meget  genert  og 
er  ikke  god  til  at  studere.  Jeg 
kan  ikke  forestille  mig  selv  læ- 
re skriftsteder  udenad. 

Tanken  om  at  banke  på  døre 
eller  at  give  lektier  gør  mig 
rædselsslagen. 

Hvordan  bliver  jeg  nogens- 
inde missionær? 

Slagelse  grens  kirkebygning  med  udvidelsen  forrest  (foto:  Lykkegård). 


Slagelse  gren 


Når  man  skal  give  en  beret- 
ning eller  orientering  om 
Slagelse  gren,  må  lidt  spredte 
historiske  oplysninger  være  på 
sin  plads.  Kirken  har  haft  akti- 
viteter i  Slagelseområdet  lige  si- 
den 1851. 

Vi  ved,  at  den  første,  der 
døbtes  i  Slagelse,  var  Carl  C.N. 
Dorius,  der  senere  blev  missio- 
nær. 

På  en  konference  i  Køben- 
havn i  juni  1853  oplystes  det, 
at  der  på  det  tidspunkt  i  »Kø- 
benhavns Konferenæ«  var  20 
grene  med  ialt  904  medlem- 
mer, hvoraf  knap  200  var  præ- 
stedømmebærere -  de  73  var 
ældster.  I  de  foregående  3  må- 
neder var  der  blevet  døbt  117 
og  udelukket  33,  210  var  emi- 
grerede og  7  var  døde.  I  Slagel- 
se blev  i  samme  periode  døbt 
23  personer. 


Vi  ved,  at  grenen  i  begyndel- 
sen af  dette  århundrede  var 
lukket,  men  i  1929  blev  den 
genåbnet.  I  1936  holdt  man  en 
koncert  i  eri  lokal  loge  med 
254  personer  til  stede. 

Møderne  er  blevet  afholdt 
mange  forskellige  steder,  der  ik- 
ke alle  var  lige  rare.  Foranledi- 
get af  det  flyttede  man  på  et 
tidspunkt  til  bygningen  »Cor- 
ner«,  hvor  der  nu  bl.a.  er  politi- 
kontor, og  hvor  denne  artikels 
forfatter  har  sit  daglige  virke. 
Der  var  da  omkring  70  med- 
lemmer i  grenen. 

I  1956  købte  kirken  bygnin- 
gen Østre  Allé  1,  der  blev  ind- 
rettet til  kirke  og  indviet  den  3. 
marts  1957.  Til  indvielsen  var 
107  personer  til  stede. 

I  halvtredserne  emigrerede 
fra  Slagelse  som  fra  så  mange 
andre  steder  en  hel  del  med- 


lemmer til  USA.  I  en  periode 
holdtes  grenen  i  gang  af  ud- 
sendte brødre  fra  København 
og  missionærer,  men  i  vinteren 
1960-61  var  grenen  helt  lukket. 

Siden  er  det  gået  op  og  ned. 
Ny-døbte  og  tilflyttere  er  kom- 
met til,  men  også  mange  er 
rejst,  da  livet  i  en  »land-gren« 
kræver  en  hel  del. 

I  juni  1982  flyttede  grenen 
fra  Østre  Allé  til  den  nuværen- 
de bygning  på  Skovvej.  1 1988 
besluttedes  det  at  udvide,  bl.a. 
fordi  gennemsnitstilstedeværel- 
sen  gennem  sommeren  lå  på 
omkring  90.  Den  nye  udvidelse 
blev  taget  i  brug  i  april  1989, 
men  er  i  skrivende  stund  ikke 
indviet. 

Desværre  er  gennemsnitstil- 
stedeværelsen  siden  sommeren 
1988  faldet  til  omkring  70  på 
grund  af  fraflytninger. 


Grenen  dækker  geografisk 
det  meste  af  Vestsjælland  samt 
en  del  af  Storstrøms  Amt.  Af 
større  byer  i  grenens  område 
findes  foruden  Slagelse  byerne 
Næstved,  Ringsted,  Sorø,  Ka- 
lundborg, Skælskør  og  Korsør. 

I  alle  disse  byer  bor  der 
medlemmer. 

En  overgang  ejede  kirken  en 
byggegrund  i  Næstved,  ligesom 
der  på  et  tidspunkt  blev  holdt 
møder  i  Næstved.  Uden  at  år- 
sagen dertil  her  skal  debateres, 
blev  grunden  afhændet  og  der 
blev  i  stedet  bygget  i  Slagelse. 

Det  er  et  velkendt  ansigt,  der 
står  ved  roret  i  Slagelse  Gren. 
Nasst  efter  str.  Ingeborg  Niel- 
sen, der  i  mange,  mange  år  bar 
en  stor  del  af  grenens  byrder  på 
sine  skuldre,  er  grenspræsident 
Hans  M.  Larsen  og  str.  UUa 
Larsen  uden  tvivl  de  mest 
kendte  fra  grenen  og  nok  de, 
der  mest  fortjener  »titlen  br.  og 
str.  Slagelse«,  hvis  en  sådan 
skulle  opstå. 

Hans  Larsen  er  57  år  og  blev 
efter  landsbyskolen  uddannet 
som  mejerist.  Han  har  -  ar- 
bejdsmæssigt ihvertfald  -  for- 
ladt mælken  og  de  sidste  20  år 
arbejdet  for  Slagelse  Kommune 
som  kedel-  og  maskinpasser,  og 
bringer  som  sådan  på  flere  må- 
der varme  til  byens  borgere  og 
kirkens  medlemmer. 

Pr.  Larsen  blev  døbt  i  1961, 
den  20.  august  om  formidda- 
gen og  om  eftermiddagen  ind- 
sat som  søndagsskolepræsident. 
Han  har  siden  arbejdet  i  alle  de 
stillinger,  der  findes  i  en  gren  - 
dog  ikke  i  hjælpeforeningen. 
Han  har  været  grenspræsident 
6  gange  og  tjent  3  perioder  i  di- 
strikts- og  højråd,  ligesom  han 
har  været  stavsassistent  og  råd- 
giver til  stavspræsidenten.  I 
midten  af  1970'eme  udførte 
han  og  Ulla  en  fuldtidsmission  i 
Danmark. 

Pr.  Larsens  rådgivere  er  br. 
Finn  Lykkegaard  og  br.  Henry 
Sørensen.  Br.  Lykkegaard  blev 
medlem  af  kirken  i  1951  og  er 
i  dag  48  år.  Han  har  været  an- 
sat i  politiet  siden  1964,  blev 
candjur.  i  1979  og  er  i  dag  an- 
klager hos  politimesteren  i  Sla- 

Den  nye  forhøjning  -  set  under  Primarys  fællestid,  (foto:  Lykkegård). 


gelse.  Br.  Lykkegaard  har  tjent  i 
mange  forskellige  stillinger. 
Han  har  været  kordirigent, 
GUF.-præsident,  kvorumspræ- 
sident,  distriktssekretær,  rådgi- 


ver til  distriktspræsidenten  og 
distriktspræsident.  I  de  senere 
år  har  han  været  aktivitetsfor- 
mand, søndagsskolepræsident, 
missionsleder  og  er  nu  igang 
med  sin  anden  periode  som 
rådgiver  til  grenspræsidenten. 
Han  fungerer  samtidig  som 
missionsleder  og  UM.-præsi- 
dent  ligesom  han  har  undervist 
i  seminar  de  sidste  to  år. 

Han  er  gift  med  Aija  Lykke- 
gaard, der  er  primary  spejderle- 


der i  grenen.  Sammen  har  de  to 
hjemmeboende  drenge  i  deres 
stråtækte  hus  uden  for  Sorø. 

Br.  Henry  Sørensen  er  42  år 
og  blev  medlem  af  kirken  i 


1983.  Han  er  udlært  smed  og 
har  senere  lasst  videre  til  bygge- 
og  vvs-tekniker.  Han  er  nu  an- 
sat i  en  arkitektstilling  i  Skæls- 
kør kommune.  Han  har  tjent 
som  aktivitetsformand,  grensse- 
kretær  og  kvorumspræsident 
inden  han  blev  kaldet  til  sin 
nuværende  stilling. 

Han  er  gift  med  Anja  (der  li- 
gesom str.  Lykkegaard  er  fra 
Finland)  grenens  nuværende 
primaryprassidentinde,  og  de 


har  tre  børn. 

Sammen  udgør  de  tre  brødre 
et  sprudlende  grenspræsidents- 
kab,  der  sørger  for,  at  aktivitets- 
niveauet i  Slagelse  altid  er  fuldt 
på  højde  med  stavens  øvrige 
enheders. 

Hjælpeforening,  Primary, 
kvorum,  Unge  mænd  og  Unge 
Piger  holder  medlemmer  be- 
skæftiget med  mange  aktivite- 
ter. Hjælpeforeningen,  hvis 
prassidentinde  er  str.  Kofod, 
holder  månedlige  aktiviteter  og 
åriigt  en  velbesøgt  mini-lejr. 

Kvorummet  har  netop  over- 
stået en  vellykket  Skt  Hans  fest 
og  planlægger  fisketure  m.m. 
Kvorummet  ledes  af  br.  Tom 
Almann  Jensen.  Primary  har 
jævnligt  fælles  aktiviteter,  lige- 
som primaryspejdeme  jævnligt 
afholder  spejderaktiviteter  -  og- 
så i  samarbejde  med  UM.  Un- 
ge mænd  sender  9  drenge  og  3 
ledere  til  Triangel  i  Tyskland 
og  UP  6  piger  med  leder  til  pi- 
gelejr. 

Deltagelse  i  institut,  seminar, 
folkedans  (lokalt  og  på  stavs- 
plan)  og  basketball  er  absolut 
høj. 


I  august  afholder  grenen  et 
ibrugtagningsarrangement  over 
tre  dage  p.gr.a.  udvidelsen  med 
middag  for  håndværkere,  ud- 
stilling, opvisning  af  folkedan- 
sere (både  stavens  og  egne)  i 
såvel  byen  som  i  kirken  samt 
koncert. 

Selvom  gennemsnitstilstede- 
værelsen  er  faldet  sker  der  me- 
get i  Slagelse.  Afetandene  er 
lange  -  både  lokalt  og  til  stav- 
sarrangementer.  En  almindelig 
hjemmelærer/besøgslærerinde- 
tur  løber  nemt  op  i  75  km.  På 
den  anden  side  er  et  vidnesbyrd 
indhentet  under  hårde  vilkår 
ikke  det  værste  at  have. 

Slagelse  er  en  dejlig  gren 
med  gode  kærlige  medlemmer, 
og  skulle  din  vej  falde  forbi,  så 
kig  ind.  Får  du  lyst  til  at  flytte, 
så  er  der  altid  plads  til  en  til, 
der.  □ 

Finn 


Grenspræsidentskabet  -  Henry  Sørensen,  Hans  Larsen,  Finn  Lykke- 
gaard 


t:'t  '.:      ,  s      ,  «    -  ■  ■  ?-.  -,.  ' 

Billede  fra  primaryspejdemes  bivuaklejr  (foto:  Lykkegård). 

(foto:  TD) 


»Jeg  var  i  fængsel, 
og  I  besøgte  mig« 


1 sidste  nummer  af  Kirkenyt 
nævnte  vi,  at  Kirken  i  dag 
lægger  stor  vægt  på  at  dens 
medlemmer  bliver  engagerede  i 
værdige  tjenesteprojekter  i  sam- 
fundet. Som  der  står  i  hånd- 
bogen for  Kirkens  informa- 
tionsfolk:  »Vi  kan  aldrig  påvir- 
ke samfundet,  ved  at  isolere  os 
fra  det.  Kirken  kan  ikke  være 
en  kilde  til  det  gode,  hvis  den 
tilstedeværelse  ikke  føles  i  det 
lokale  samfund«  (Public  com- 
munication,  s.  13). 

Jørgen  Ljungstrøm,  der  til- 
hører København  stavs  3.  ward 
har  i  ca.  tre  og  et  halvt  år  ar- 
bejdet sammen  med  Dansk 
Røde  Kors  som  fængselsven. 
»Da  jeg  erfarede  at  Røde  Kors 
søgte  besøgsvenner  til  fængsels- 
besøg  sendte  jeg  straks  en  an- 
søgning ind.  Efter  nogle  inter- 
views og  forskellige  oplærings- 
møder  besøgte  vi  Herstedvester 
fængsel  for  at  få  et  indblik  i  li- 
vet »indenfor  murene«.  Jeg 


blev  kun  bestyrket  i  mit  ønske 
om  at  virke  som  besøgsven  -  ja, 
jeg  kan  godt  sige,  at  det  var  en 
inspiration«. 

»Og  så  ventede  jeg  på  den 
fængselsindsatte,  som  jeg  skulle 
besøge.  Da  jeg  var  til  interview 
fortalte  jeg  om  mit  religiøse  til- 
hørsforhold. Intervieweren  blev 
tavs  et  øjeblik  og  så  på  mig,  så 
jeg  spurgte  om  det  havde  no- 
gen betydning  for  min  ansøg- 
ning. »Nå  nej,  egentlig  ikke, 
svarede  hun,  men  jeg  har  før 
haft  ansøgere,  der  gerne  ville 
besøge  fanger  for  at  forkynde 
evangeliet  for  dem,  og  det  er 
altså  ikke  sagen!« 

»Jeg  havde  den  stærke  følel- 
se af  at  jeg  skulle  gøre  dette  ar- 
bejde, så  jeg  sagde  til  hende,  at 
når  vores  Kirke  ønsker  med- 
lemmer, så  gør  vi  det  på  en  helt 
anden  måde.  Jeg  fortalte  endvi- 
dere, at  jeg  ville  gøre  dette  ar- 
bejde, fordi  jeg  følte  at  her  var 
der  nogle  mennesker,  som 


trængte  til  lidt  medmenneske- 
lighed«. 

I  december  1986  blev  jeg 
ringet  op  af  damen  fra  Røde 
Kors,  der  sagde:  »Da  jeg  ved  at 
du  er  religiøs,  har  jeg  en  fange 
til  dig.  Han  er  grønlænder  og 
har  religiøse  problemer,  som 
præsten  derinde  ikke  kan  klare! 
»Fordi  jeg  var  troende  skulle 
jeg  klare  den  sag  uden  at  agite- 
re eller  forkynde«. 

»Og  det  er  blevet  til  stor  vel- 
signelse. Min  fange,  Kim,  ved 
ikke  hvilken  kirke  jeg  tilhører. 
Han  ved  bare  at  jeg  kan  hjælpe 
ham.  Da  jeg  besøgte  ham  i  juli, 
sagde  jeg  inden  jeg  gik:  »Skal 
vi  ikke  bede  sammen?  Som  så 
mange  gange  før  var  han  langt 
nede  psykisk«. 

»Jeg  har  haft  den  store  glæ- 
de at  få  udsagn  om,  at  Kim  er 
en  af  de  fanger,  som  virkelig 
har  rettet  sig  efter  at  han  er  be- 
gyndt at  få  besøg«. 

»Kim  stiller  mig  ofte  religiø- 
se spørgsmål,  for  det  er  et  af  de 
emner,  der  tales  meget  om  fan- 
gerne imellem.  Han  er  især 
glad,  når  jeg  har  Bibelen  med, 
så  synes  han  at  vi  har  haft  en 
god  time  sammen,  for  så  får 
han  svar  på  mange  spørgsmål. 
Det  har  været  vigtigt  for  mig. 


at  fortælle  ham  om  vor  him- 
melske fader  og  frelsesplanen«. 

En  anden  sidste  dages  hellig, 
der  arbejder  sammen  med 
Dansk  Røde  Kors  som  besøg- 
sven i  et  fængsel  er  Ellen  Hai- 
brock  også  fra  3.  ward  i  Kø- 
benhavns stav.  »Efter  at  have 
været  igennem  forskellige  kur- 
ser, som  iøvrigt  var  meget  be- 
lærende fik  jeg  den  barskeste 
fange  der  var.  En  mand,  der 
sidder  i  fængsel  for  livstid  på 
grund  af  en  meget  alvorlig  for- 
brydelse. Hele  hans  familie  og 
hans  venner  har  vendt  ham 
ryggen,  så  han  trænger  virkelig 
til  at  tale  med  et  almindeligt 
menneske.  Godt  nok  må  jeg  ik- 
ke prædike  evangeliet,  men  det 
er  alligevel  evangeliets  princip- 
per, jeg  giver  udtryk  for,  når  vi 
taler  sammen«. 

Søster  Ellen  Haibrock,  der 
besøger  den  fængslede  ca.  en  ti- 
me hver  fjortende  dag  fortæller: 
»At  besøge  denne  fange,  hjæl- 
per mig  til  at  træne  mig  selv  i, 
ikke  at  have  fordomme  overfor 
andre  mennesker.  Og  så  er  det 
dejligt  at  kunne  være  med  til  at 
hjælpe  andre  mennesker,  der 
måske  er  kommet  skævt  ind  på 
tilværelsen«.  □ 
Carsten  Gram 


Bror  Jørgen  Ljungstrøm  har  i  tre  og  et  halvt  år  besøgt  en  indsat  i 
fængslet  i  Herstedvester,  (foto:  TD). 


Kirkenyt  -  oktober  1989  side  VIII 


Gravstenen  for  den  myrdede  sidste  dages  hellig,  Carl  J.  W.  Kieler  (foto:  K.  Jensen). 


Besøg  ved  en  martyrs  grav 


Traditionen  tro  tog  præste- 
dømmebærere i  Aalborg 
ward  igen  i  år  en  tur  i  skoven  i 
det  tidlige  forår. 

Lørdag  den  3.  juni  mødtes 
brødrene  ved  kirken  kl.  4.00 
om  morgenen,  og  i  biler  gik  tu- 
ren denne  gang  fra  Aalborg  via 
Rostrup  og  Årestrup  til  den  del 
af  Rold  skov  som  hedder  Nør- 
lund skov.  Bilerne  blev  parkeret 
ved  Nørlund  Savværk,  som  lig- 
ger på  en  lysning  inde  i  skoven. 
På  dette  sted  lå  tidligere  glas- 
værket »Conradsminde«. 

I  den  tidlige  morgen  spadse- 
rede brødrene  så  til  »Flyverste- 
nen«, som  ligger  ca.  1/2  times 
gang  fra  savværket.  »Flyverste- 
nen« er  et  mindesmærke,  som 
folk  på  det  nærliggende  gods 
har  rejst  over  1 1  unge  mænd, 
som  i  april  1945  mistede  livet, 
da  deres  flyvemaskine  blev 
skudt  ned. 

Efter  at  have  set  mindeste- 
nen over  de  allierede  flyvere, 
gik  turen  tilbage  til  bilerne,  og 
senere  gjorde  man  holdt  ved  en 
bager,  hvor  man  købte  wiener- 
brød og  juice. 

Turen  sluttede  på  Almenkir- 
kegården i  Aalborg,  hvor  man 
besøgte  en  grav,  som  har  relati- 
on til  kirkens  historie  i  Aal- 


borg. 

I  en  gammel  udgave  af  Aal- 
borg Stiftstidende  fra  den  10. 
septemmber  1877  står  en  lille 
notits,  som  fortæller  om  begiv- 
enheden. 

»Da  en  cigarmagerlærling 
igår  aftes  kl.  ca.  11  passerede 
Gravensgade,  mødte  han  der 
nogle  ham  ubekjendte  større 
drenge,  som  uden  nogen  anled- 
ning begyndte  at  udskjælde 
ham,  hvorved  de  kom  i  klam- 
meri, under  hvilket  en  af  dren- 
gene fremdrog  en  kniv  og  bi- 
bragte dermed  cigarmagerlær- 
lingen  et  dybt  snit  i  halsen. 

Ved  pohtiets  foranstaltning 
blev  den  overfaldne  bragt  til  en 
læge,  som  forbandt  ham,  og  er 
han  idag,  da  det  har  viist  sig  at 
den  ham  tilføjede  overlast  er  af 
temmelig  alvorlig  beskaffenhed, 
idet  luftrøret  er  beskadiget,  ind- 
lagt på  sygehuset. 

Voldsmanden,  en  16  årig  se- 
ilmageriæriing,  der  igår  aftes 
ved  politiets  tilstedekomst  var 
undløben,  er  idag  anholdt«. 

5  dage  senere  døde  den  unge 
mand,  hvis  navn  var  Carl  JuU- 
us  Waldemar  Kieler.  Kieler  var 
medlem  af  kirken,  og  årsagen 
til  at  han  kom  i  klammeri  var, 
at  de  unge  mænd  råbte  skælds- 


ord efter  ham,  på  grund  af  hans 
tro. 

Sejlmagerlærlingen  fik  en 
dom  på  2  års  forbedringshus. 

I  mange  år  prydede  en  lille 
sten  Kielers  grav,  men  i  1906 
satte  de  daværende  missionærer 
i  Aalborg  en  efter  datidens  for- 
hold stor  granitsten  på  graven, 
hvorpå  der  står: 

Cari  J.  W.  Kieler, 
b.  June  1859.  D.  Sept.  1877 

A  Faithful  Member  in  the 
Church 

of  Jesus  Christ  og  Latter  Days 
Saints. 

Da  historieskriveren  Andrew 
Jenson  i  1935  var  i  Danmark 
for  at  aflevere  Pionervognen  fra 
Utah  til  Rebild  Park,  benyttede 
han  lejligheden  til  sammen 
med  de  tilstedeværende  35  mis- 
sionærer at  afholde  en  mindeg- 
udstjeneste ved  Kielers  grav. 

Aalborg  ward  betaler  for 
gravstedets  bevarelse.  Brødrene 
afeluttede  ved  7-tiden  om  mor- 
genen en  hyggelig  og  frisk 
skovtur  med  et  lille  tilbageblik 
og  et  besøg  ved  en  martyrs 
grav.  □ 

Højpræstemes  og  Ældstemes 
kvorum,  Aalborg  Ward 


Gå  allerede  nu  igang  med  at 
skrive  til  Forfatterkonkur- 
rence 89  i  Stjernen!  Har  du  al- 
tid haft  lyst  til  at  skrive,  så  er 
dette  stedet! 

Emneme  du  kan  skrive  om 
er  utallige.  Til  næste  år  fejrer 
Kirken  i  Danmark  sit  140  års 
jubilæum,  så  hvorfor  ikke  skri- 
ve en  kronik  om  hvordan  de 
første  missionærer  havde  det  i 
nordjylland,  eller  hvordan  Era- 
stus  Snow  og  Peter  O.  Hansen 
oversatte  Mormons  Bog  til 
dansk?  Eller  hvad  med  at  skri- 
ve en  novelle  om  en  dansk 
mormon-pige,  som  med  sin  fa- 
milie rejser  med  et  håndkærre- 
kompagni  til  Salt  Lake?  Du 
kunne  jo  også  skrive  en  novelle 
om  Almas  oplevelser  i  Melek. 
Eller  hvorfor  skriver  du  ikke  en 
bømehistorie  om  en  lamanit- 
dreng,  der  hører  Samuel  på 
muren  i  Zarahemlas  by? 

Du  kunne  også  skrive  en 
personlig  oplevelse  af,  hvordan 
du  første  gang  stiftede  bekendt- 
skab med  Kirken,  hvordan  du 
følte  med  hensyn  til  at  blive 
døbt.  Du  kunne  også  skrive  om 
et  mirakel,  der  er  indtruffet  i  dit 
liv  eller  om  hvordan  du  er  ble- 
vet velsignet,  når  du  betalte 
tiende.  Eller  hvad  med  at  skri- 
ve om  den  morsomme  tildra- 
gelse du  oplevede  på  din  missi- 
on, som  din  kone  og  dine  børn 
har  hørt  1 17.000  gange,  men 
som  vi  andre  ikke  har  hørt 
endnu?  □ 

Skynd  dig  at  begynde  at  skrive, 
og  send  det  så  til  os  på  Stjer- 
nens redaktion,  Hans  Egedes- 
gade  2,  1,  2200  Kbk  N. 

De  danske  spejdere  med  Dannebrog.  Yderst  til  venstre  Københavns 
stavs  nye  spejderleder,  Helge  Nørrung.  (foto:  Lykkegård). 


Triangel  1989 

-  set  fra  Slagelse 

Efter  måneders  forberedelse 
mødtes  Slagelse  grens  AP- 
spejdere  onsdag  den  26.  juli 
1989  kl.  20.30  i  kirken  på 
Skovvejen  i  Slagelse  til  en  sid- 
ste afpudsning,  inden  vi  om- 
kring kl.  21.30  skulle  hentes  af 
bussen,  der  skulle  komme  fra 
København  med  de  øvrige  del- 
tagere fra  staven. 

Vi  var  10  drenge  og  3  ledere 

-  en  af  drengene  var  Lars  Bo 
fra  Roskilde,  resten  fra  Slagelse. 
Lederne  var  grenspræsident 
Hans  Larsen,  vejleder  (og  søn- 
dagsskolepræsident) Arly  Ja- 
kobsen samt  UM  præsident  (og 
1.  rådgiver  i  grenen)  Finn  Lyk- 
kegaard. 

Vi  var  alle  iført  ny-indkøbte 
uniformer  med  fine  mærker  på, 
og  de  fleste  havde  familien  med 


til  at  vinke. 

Kl.  blev  21.30  og  så  22.00  - 
ingen  bus.  Familierne  begyndte 
at  køre  hjem.  Kl.  22.15  fik  vi 
besked  på,  at  bussen  var  på  vej, 
men  den  var  forsinket  p.gr.a. 
reparation. 

Kl.  22.45  kom  den  -  i  hvert- 
fald  tydede  faconen  på,  at  det 
var  en  bus,  og  da  stavens  øvri- 
ge AP-spejdere  og  lignende 
med  ledere  var  med  måtte  det 
jo  være  sandt. 

Efter  pålassning  afsted  mod 
Gedser.  Færgen  skulle  sejle  kl. 
23.00.  Vi  kom  med  kl.  03.30 
(!).  Ned  gennem  Tyskland  gik 
det  -  strygende.  Lige  indtil  bak- 
kerne begyndte.  Det  var  for 
meget  for  den  gamle  bus.  Først 
efter  flere  stop  p.gr.a.  voldsom 
røgudvikling  og  nedsat  træk-ev- 


ne og  en  ny  kraftig  bøn  om 
hjælp  til  teknikken  blev  udvik- 
lingen vendt  og  Bendorf  eller 
rettere  Brexbachtall  nået. 

Bussen  blev  tømt,  og  vi  fik 
at  vide,  at  der  var  ca.  3  km  til 
fods  til  vores  sub-camp  (selve 
lejren  var  inddelt  i  12  underlej- 
re -  såkaldte  sub-camps).  Vi 
skulle  bo  i  subcamp  10.  Hel- 
digvis fik  vi  hjælp  til  bagagen 
af  en  amerikansk  militær  truck. 

Området  var  skønt.De  tolv 
subcamps  lå  langs  med  en  vej 
og  en  flod,  der  begge  slyngede 
sig  gennem  dalen,  der  gik  igen- 
nem flere  højdedrag.  Til  adskil- 
lige subcamps  var  bilkørsel  så- 
ledes kun  mulig  ved  at  køre 
gennem  floden  ved  anlagte  va- 
desteder. 

På  grund  af  vores  ankomst 
til  subcampen  (kl.  ca.  20.00) 
var  pladsen  meget  trang.  Vi  fik 
anbragt  vores  tre  telte  langs  flo- 
den men  desværre  osse  langs  en 
viste  det  sig  meget  benyttet 
gangsti.  AUerød  fandt  en  plet 
på  den  anden  side  af  stien  me- 
dens spejderne  fra  »de  store 
wards«  kravlede  til  vejrs  op  ad 
bjergsiden.  De  fik  dog  senere 
samme  aften  besked  på  at  flytte 
ned,  da  det  var  uden  for  lejrens 
område  -  surt. 

Efter  indretning  af  vort  om- 
råde (i  hvertfald  nødtørftigt) 
lykkedes  det  at  få  noget  mad  - 
maden  fortjener  et  særligt  kapi- 
tel, der  følger  senere  -  og  vi 


kunne  gå  til  ro  i  poseme.  Fre- 
dag var  lejrens  officielle  åbning. 

Det  var  en  enestående  ople- 
velse -  godt  2500  AP-spejdere 
og  ledere  fra  16  lande:  Østrig, 
Belgien,  Danmark,  DDR, 
Frankrig,  Norge,  Holland,  En- 
gland, Italien,  Portugal,  Sveri- 
ge, Schweiz,  U.S.A.  (fra  de  i 
Tyskland  udstationerede  styr- 
ker), Tyskland,  Spanien  og  Fin- 
land samt  enkelte  spejdere  fra 
Island,  Monaco,  Jugoslavien  og 
Chile. 

Flaghejsning  -  nationalmelo- 
dier. Til  stede  var  pres.  Asay  og 
Lassater  samt  lokale  ledende 
politikere. 

Efter  åbningen  fortsatte  vi 
med  opbygningen  af  lejren,  af- 
tensmad og  subcamp  fireside. 
Vi  boede  i  subcamp  med  spej- 
dere fra  Århus  Stav  samt  fra 
stave  i  Tyskland  og  Frankrig. 

Morgentoilette  er  en  særlig 
ting  på  en  lejr.  Der  var  ingen 
baderum  eUer  vaskerender  i 
nærheden,  så  floden  måtte  hol- 
de for.  Det  lykkedes  indtil  flere 
gange  og  få  alle  10  drenge  ud  i 
floden  og  vaske  sig  bl.a.  fordi 
vi  tre  ledere  hver  morgen  om- 
kring kl.  06.00-06.30  gik  i  flo- 
den. 

Lørdag  skulle  vi  have  deltag- 
et i  forskellige  aktiviteter,  men 
tidproblemet  gjorde,  at  vi  valg- 
te at  lave  vores  egen  -  nemlig 
en  vandretur  i  bjergene,  hvilket 
var  en  herlig  oplevelse. 


Ældste  Ringger  ved  et  af  møderne,  (foto:  Lykkegård). 

Subcamp  med  franske  og  danske  spejdere,  (foto:  Lykkegård). 


Ved  frokosttid  foretog  vi  en 
»Il-march«  til  busholdepladsen 
3  km  væk,  for  at  komme  til 
busserne,  der  kørte  os  til  Rhi- 
nen i  Bendorf. 

Vi  sejlede  derefter  på  Rhinen 
i  1  1/2  time,  hvorpå  vi  besteg 
det  bjerg,  der  huser  slottet 
Marksburg,  hvor  der  var  rund- 
visning. Det  var  en  ganske 
spændende,  men  osse  trættende 
tur.  Efter  hjemsejUadsen  var  vi  i 
lejren  kl.  ca.  20.00,  hvorefter 
enkelte  skyndte  sig  til  sport  og 
en  enkelte  blev  indlagt  i  lejrens 
infirmeri. 

Søndag  morgen  indledte  vi 
en  subcamp  tradition  -  fælles 
morgenbøn  og  møde  kl.  07.00. 
(Vi  fik  en  anden  tradition  - 
nemlig  varm  chokolade  i  »spi- 
seteltet« hver  aften  før  senge- 
tid). 

Vi  havde  derefter  præste- 
dømmetsmøde  dels  i  subcamp, 
dels  nationalt  og  samledes  kl. 
11. 00  til  fælles  nadvermøde  på 
den  store  plads.  Det  var  en  be- 
tagende oplevelse  at  sidde  i  en 
dal,  i  smukt  vejr,  i  Guds  store 
skaberværk,  over  2500  samlet, 
hovedsagelig  drenge,  nadveren 
blev  omdelt  af  50  diakoner  og 
imens  hørtes  svagt  lyden  af  en 
pumpestation  i  skoven  -  ellers 
intet. 

Områdepræsidentskabet  var 
til  stede  og  talte  til  os. 

Søndag  eftermiddag  var  der 
sangkonkurrence.  Desværre 


gjorde  vind  og  lydtekniske  for- 
hold, at  vi  næsten  intet  kunne 
høre. 

Søndag  aften  havde  vi  ét 
dansk  fireside,  hvor  Gamle 
Ugle  fortalte  om  det  nye  spej- 
derprogram, vi  alle  spændt  ven- 
ter på. 

Mandagen  endte  med  at  gå 
med  afslapning  indtil  aften.  Da 
overværede  vi  en  førstehjælps- 
demonstration,  hvor  der  dels 
var  »arrangeret«  bilulykker  på 
en  mindre  bjergvej  samt  blev 
sat  ild  til  en  dukke,  hvorpå 
drengene  fik  lov  at  slukke  ilden 
med  et  tæppe.  Det  var  en  både 
spændende,  lærerig  og  tanke- 
vækkende aktivitet. 

Vejret  havde  indtil  dette  tids- 
punkt været  ganske  fint.  Lidt 
regn  mandag  aften,  ellers  klart 
vejr.  Det  forlød,  at  pr.  Hans  B. 
Ringger  havde  udtalt,  at  han 
ville  bede  om  rigtig  regn,  for  at 
spejderne  kunne  lære  at  grave 
rundt  om  teltene.  Vel  -  hans 
bøn  blev  besvaret  med  regn 
natten  til  tirsdag  (og  iøvrigt  os- 
se  senere  nætter). 

Tirsdag  mogen  blev  der  jer- 
net mindre  søer  og  gravet  ren- 
der. Tirsdagens  tjenesteprojek- 
ter blev  aflyst  p.gr.a.  regnen, 
derfor  benyttede  de  fleste  af 
Slagelse-gruppen  tiden  til  at 
spadsere  til  Bendorf  for  at  gå  i 
butikker  (og  købe  slik  og  soda- 
vand) eller  gå  på  sight-seeing. 
(Enkelte  deltog  i  Lars  Østerga- 


ards private  projekt:  »En  be- 
sværlig, men  sikker  måde  at  af- 
bryde telefonen  på«).  Om  efter- 
middagen øvede  alle  danskere 
sig  på  aftenens  optræden  -  vi- 
kingespillet. 

Aftenen  startede  med  sub- 
camp »national-dag«,  hvor 
danskerne  opførte  en  helt  uau- 
toriseret og  ganske  ukorrekt 
udgave  af  vikingernes  togt  til 
Britannia,  akkompagneret  af  u- 
forfalsket  visesang  af  Finn  og 
Per.  Franskmændene  sang  nog- 
le sange  for  os,  derefter  prøve- 
de vi  at  synge  sammen.  Vi  lær- 
te først  vore  franske  venner  at 
synge  »Sejle  op  ad  å-EN«,  der- 
efter sang  vi  under  deres  ledelse 
»Mester  Jacob«  på  fransk.  Vi 
sluttede  aftenen  fælles  med  hele 
lejren  på  fæUespladsen  til 
schweizisk  nationalfest  -  det  var 
den  schweiziske  nationaldag. 

Der  var  en  del  talere  på  for- 
skellige uforståelige  sprog  inden 
en  større  brydekonkurrence  gik 
i  gang.  Den  varede  til  kl.  ca. 
22.45.  Imens  var  der  fyrværkeri 
på  en  måde,  ingen  dansk 
brandinspektør  ville  drømme 
om  -  enhver,  der  havde  lyst,  fy- 
rede det  af,  han  havde  lyst  til  i 
de  retninger,  han  syntes  var 
morsomst.  Derefter  var  der  et 
3-4  meter  højt  bål,  der  -  for- 
mentlig på  grund  af  nattens 
regn  -  var  spasdet  op  med  et 
par  liter  benzin.  Det  lød  som 


en  rumfærges  afgang.  Utroligt 
at  ingen  kom  til  skade  den  af- 
ten. 

Onsdag  skulle  vi  på  hike.  Vi 
lod  vores  syge  blive  hjemme  og 
drog  afsted  i  godt  humør.  Efter 
en  post  i  Bendorf  gik  det  opad 
og  opad  og  opad  o.s.v.  Op  og 
rundt  i  flere  timer  før  vi  nåede 
toppen  af  et  bjerg,  hvor  vi 
fandt  beskrivelsen  af  vejen  til 
posterne  lidt  besværlig.  Vi  fandt 
en  legeplads,  hvor  vi  spiste  fro- 
kost, derefter  bar  vi  en  båre 
rundt  i  den  lille  by  på  toppen 
indtil  vi  fandt  en  post,  der  viste 
sig  at  være  2  numre  længere 
fremme  end  meningen  var.  Til- 
bage til  bjerget  og  skoven  i 
endnu  et  par  timer  før  vi  fandt 
det  rette  sted. 

Derpå  hjem  til  velfortjent 
hvil  efter  15-20  strenge  kDome- 
ter.  Om  aftenen  fik  vi  velfor- 
tjente pandekager. 

Torsdag  var  der  olympiade 
på  byens  stadion.  Da  vi  ikke 
havde  så  mange  deltagere  blev 
vi  der  kun  om  formiddagen, 
hvorefter  vi  spadserede  hjem  til 
lejren  -  det  var  jo  kun  7-8  km. 
Vi  hyggede  os  om  aftenen  med 
gruppen  fra  Allerød,  idet  vi  dog 
forinden  havde  været  til  den  of- 
ficielle afslutning,  der  osse  var 
en  betagende  oplevelse. 

Fredag  pakkede  vi  sammen 
og  ventede  og  ventede  på  en 
truck  til  vores  tunge  ting,  men 


Fanerne  fra  de  forskellige  nationere  repræsenteret  ved  Triangel  89. 
(foto:  Lykkegård). 

Vinderne  i  Dame  B-gruppen.  På  førstepladsen  Marianne  Vestbø  og  på 
andenpladsen  Jeanett  Klitgaard 


Wardsmesterskabeme  i  Aalborg 


den  kom  ikke.  Det  lykkedes 
dog  at  få  fat  i  en  lokal  »Skov- 
arbejder-vogn«, der  hjalp  os. 
Kl.  13.30  kom  bussen.  En  lidt 
yngre  udgave  end  den  første, 
men  til  gengæld  dobbelt-dæk- 
ker,  så  der  var  god  plads. 

Turen  hjem  forløb  uden  pro- 
blemer, og  vi  landede  i  Slagelse 
lørdag  morgen  kl.  04.00. 

To  ting  bør  særligt  nævnes  til 
slut. 

MADEN.  Deltagerantallet 
kom  noget  bag  på  arrangører- 
ne, idet  ca.  800  tilmeldinger 
først  kom  frem  i  allersidste  øje- 
blik før  lejrens  start.  Man  hav- 
de altså  regnet  med  ca.  1700  - 
men  fik  i  stedet  2500.  Der  var 
delt  bestillingssedler  ud  til  stav- 
sledere  i  god  tid,  og  nogle  hav- 
de bestilt  »a  la  carte«,  andre 
blot  »dagens  ret«.  Det  var  for- 
mentlig en  af  grundene  til,  at 
maden  de  første  dage  kom  flere 
timer  for  sent  og  at  vi  de  første 
5  dage  spiste  noget,  der  smagte 
aldeles  ens  skønt  dåserne  havde 
forskellige  etiketter.  Heldigvis 
havde  vi  i  Slagelse  en  1 .  klasses 
kok  i  Hans  Larsen,  som  ved 
hjælp  af  forskellige  tilsætnings- 
stoffer, han  ikke  var  lige  villig 
til  at  røbe  hver  gang,  gav  mad- 
en et  forskelligt  udseende  og 
osse  varierede  smagen  noget. 
Det  ligger  osse  fast,  at  »Saur- 


kraut«  ikke  bør  serveres  på  su- 
per-lørdage. 

De  sidste  dage  blev  det  be- 
dre bl.a.  med  æg  og  bacon 
samt  koteletter. 

LÆGER.  Lejren  havde  et 
lægehus  med  infirmeri  (adgang 
ad  hønsestige).  Der  var  tilknyt- 
tet et  antal  læger  (jeg  så  i  hvert- 
fald  5  forskellige)  bl.a.  Michael 
Sprehn.  I  løbet  af  lejren  be- 
handlede lægerne  700  tilfælde  - 
heraf  en  del  mavetilfælde  og 
knivskader.  Fra  Slagelse  bidrog 
vi  med  8  besøg,  heraf  flere 
kontrolbesøg  -  en  enkelt  tegne- 
de sig  for  de  6  besøg,  incl.  en 
indlæggelse  og  en  tur  på  syge- 
huset i  Bendorf  for  stivkrampe- 
vaccine. 

Når  vi  i  dag  ser  tilbage  på 
lejren  kan  vi  kun  på  trods  af 
mad,  uenighed  om  optrjeden, 
manglende  lyst  til  oprydning 
O.S.V.  sige,  at  det  var  en  HER- 
LIG tur  -  at  vi  gerne  igen  sover 
ude  om  natten,  bader  i  iskoldt 
flodvand,  vandrer  fødderne 
ømme,  plages  af  gigt  i  de  fugti- 
ge morgener  og  spiser,  hvad  der 
kommer,  for  at  være  sammen 
med  AP-spejdeme  -  TAK  FOR 
TUREN.  □ 
Finn. 


Der  blev  afholdt  Wardsme- 
sterskaber  i  badminton  i 
Aalborg.  Der  blev  gået  til  den, 
-  der  blev  kæmpet  hårdt  om 
hver  bold,  som  galdt  det  DM. 
Det  var  dejligt  at  se  de  unge 
menneskers  ildhu,  og  der  blev 
kæmpet  fair  af  alle,  og  man 
tabte  og  vandt  med  samme 
sind. 

Stillingen  blev  følgende: 
Herre  A  Single 

1 .  Martin  Jensen 

2.  Leif  Klitgaard. 

Herre  B 

1.  Henrik  Steffensen 

2.  Preben  Kristensen. 


Månedens 
spørgsmål 


Herre  C 

1.  Knud  Andersen 

2.  Jens  Ole  van  de  Weerd. 
Dame  A 

1.  Elisabeth  Klitgaard 

2.  Mariann  Klitgaard. 

Dame  B 

1.  Marianne  Vestbø 

2.  Jeanett  Klitgaard. 

Fighter-pokalen  gik  til  Elisa- 
beth Klitgaard,  n 
Aktivitetslederen  i 
Aalborg  ward. 


Hvorfor  blev  der  ikke  afholdt 
nogen  offentlig  begravelse  da 
Kirkens  tidligere  profet  Joseph 
F.  Smith  døde? 
Se  svaret  side  XVIII. 


Fra  det  store  nadvermøde,  hvor  nadveren  blev  uddelt  af  50  diakoner, 
(foto:  Lykkegård). 

Annette  Engbjerg  med  sine  to  dagplejebøm  og  sønnen  Mikkel  yderst 
til  venstre,  (foto:  TD). 


Tjen  penge  derhjemme 


De  syr.  De  passer  dagpleje- 
bøm. De  sælger  brudekjo- 
ler. De  har  kontor  herhjemme. 

Hvem  er  de?  Det  er  selvføl- 
gelig sidste  dages  hellige  kvin- 
der, som  behøver  eller  som  øn- 
sker at  tjene  ekstra  penge  -  men 
som  ikke  ønsker  at  forlade  de- 
res hjem  for  at  tjene  penge. 

Kirkens  ledere  har  i  mange 
år  fortalt  Kirkens  medlemmer, 
at  børn  har  brug  for  at  deres 
mor  er  hjemme.  Der  er  imid- 
lertid mange  kvinder  der  er  for- 
sørgere for  deres  familier,  eller 
som  af  andre  grunde  er  nødt  til 
at  hjælpe  med  til  at  tjene  penge 
til  familien.  Svaret  for  sådanne 


mødre  kan  være  at  finde  et  ar- 
bejde, der  kan  udføres  der- 
hjemme. Ved  at  arbejde  der- 
hjemme, kan  de  både  have  den 
nødvendige  indkomst  og  udvi- 
kle den  form  for  fællesskab,  de 
ønsker  at  have  med  deres  børn. 

På  Brigham  Youngs  tid,  tjen- 
te sidste  dages  hellige  kvinder 
ofte  de  nødvendige  ekstra  pen- 
ge -  ved  at  have  forretning  eller 
kontor  i  dagligstuen,  eller  ved 
hjælp  af  deres  køkken  og  i  nog- 
le tilfælde  ved  hjælp  af  deres 
have.  Nogle  var  syersker,  andre 
opdrættede  silkeorme,  andre 
var  jordmødre,  og  behøvede 
kun  at  forlade  familien  når  bør- 


nefødsler krævede  det.  Selvom 
mange  af  de  jobs  de  udførte  er 
forældede  i  dag,  er  der  så  man- 
ge flere  muligheder  i  vores  tid, 
at  mange  søstre,  der  ønsker  at 
blive  hjemme  hos  deres  bøm, 
kan  det. 

Børnepasning 

Søster  Annette  Engbjerg,  der 
selv  har  tre  bøm  i  alderen  3,  6 
og  8  år  passer  til  daglig  to  dag- 
plejebøm. »Jeg  føler  mig  lidt 
priviligeret  ved  kun  at  have  to 
dagplejebøm,  men  det  gør  til 
gengæld,  at  arbejdet  er  ikke  så 
anstrengende«,  fortæller  Søster 
Engbjerg.  At  have  dagplejebøm 
er  sandsynligvis  det  mest  ud- 
bredte hjemmejob,  blandt  sid- 
ste dages  hellige  kvinder  i  Dan- 
mark. Til  trods  for  at  arbejdet 
med  dagplejebømene  underti- 
den kan  være  meget  anstren- 
gende, siger  mange  mødre,  at 
deres  egne  bøm  nyder,  at  der  er 
andre  bøm  de  kan  lege  med. 
»At  have  dagplejebøm  giver  i 
mit  tilfælde  mine  bøm  mulig- 
heder for  at  lege  med  andre 
bøm.  En  mulighed  de  ellers  ik- 
ke ville  have,  eftersom  der  ikke 
er  andre  bøm  de  kan  lege  med 
i  det  kvarter,  hvor  vi  bor«,  for- 
tæller Annette  Engbjerg. 

En  anden  søster  fandt  imid- 
lertid ud  af  da  hun  begyndte  at 
passe  dagplejebøm,  at  hendes 
egne  bøm  ikke  brød  sig  om  at 
dele  legesager,  hus  og  mor  med 
andre  bøm.  Hun  måtte  derfor 
hver  dag  være  omhyggelig 
med,  at  sætte  tid  af  til  at  være 
alene  med  hvert  enkelt  af  sine 
egne  bøm,  når  dagplejebømene 
var  blevet  afhentet.  »I  mit  til- 
fælde passer  det  så  fint,  at  når 
mine  dagplejebøm  sover  om 
eftermiddagen,  kommer  de 
ældste  af  mine  egne  bøm  fra 
skole,  og  så  har  jeg  god  tid  til 
at  tage  mig  af  dem«,  slutter  sø- 
ster Annette  Engbjerg. 

Sælger  brudekjoler 

Søster  Helmi  Andersen,  der  er 
mor  til  seks  bøm  har  i  den  ene 
ende  af  familiens  hus  indrettet 
en  forretning  hvorfi-a  hun  sæl- 
ger bmdekjoler.  »Som  regel 
kan  jeg  lave  aftaler  med  folk, 


der  skal  købe  bmdekjoler,  og 
så  passe  aftalen  ind  i  familiens 
skema«,  fortæller  Søster  Ander- 
sen. »Onsdag  holder  jeg  lukket, 
men  har  så  til  gengæld  åbent 
ca.  tre  timer  hver  eftermiddag 
og  lørdag  formiddag.  Søster 
Helmi,  der  også  foretager  de 
omsyninger,  folk  måtte  ønske, 
fortæller  videre:  »Det  kræver 
meget  at  drive  forretningen. 
Det  kræver  at  hele  familien 
sammen  planlægger  ugens  for- 
skellige aktiviteter«. 

For  og  imod 

Blot  fordi  man  arbejder  der- 
hjemme, betyder  det  ikke  at 
det  er  let.  Man  må  stadig  bmge 
tid  på  sit  arbejde,  som  med  alle 
andre  former  for  arbejde.  Men 
hvis  man  er  nødt  til  at  arbejde, 
er  det  måske  muligt  at  gøre  det 
derhjemme,  og  således  samtidig 
være  i  nærheden  af  sine  bøm, 
for  at  vise  dem  kærlighed,  un- 
dervise dem  og  vejlede  dem  i 
deres  bamdom  og  som  unge. 
Mange  søstre  er  ligeledes  i 
stand  til  at  undgå  at  være  borte 
fra  deres  bøm,  ved  at  udføre 
deres  arbejde  før  bømene  står 
op  om  morgenen,  mens  bøme- 
ne sover  til  middag,  mens  bør- 
nene er  i  skole  eller  efter  at 
bømene  er  lagt  i  seng  om  afte- 
nen. 

Den  største  fordel  ved  at  ar- 
bejde derhjemme  er,  at  du  er  i 
stand  til  at  deltage  i  børnenes 
begejstring  over  nye  opdagelser, 
at  man  kan  trøste  dem,  når  de 
er  kommet  til  skade,  at  man 
kan  være  sammen  med  bøme- 
ne, når  de  er  ensomme,  og  har 
bmg  for  at  snakke,  og  at  man 
er  der,  til  at  kunne  besvare  de 
svære  spørgsmål,  når  de  kom- 
mer fra  skole. 

Mange  mødre  er  således  bå- 
de i  stand  til  at  tjene  de  nød- 
vendige og  påkrævede  penge, 
og  til  at  være  sammen  med  de- 
res bøm,  for  at  kunne  vise  dem 
kærlighed  og  kunne  undervise 
dem  i  de  år  de  er  hjemme. 

Og  det  er  umuligt  at  gøre  op 
i  penge  hvad  et  godt  forhold 
mellem  en  mor  og  et  barn  ko- 
ster! □ 

Ensign  &  CG 

Forrest  fra  venstre:  Elisabeth,  Kathy  og  Moana;  bagest  fra  venstre: 
Rudy,  Eddie,  Haini  og  LeRoy.  (foto:  Jets). 


Popgruppes  image  er  »familie« 

»Det  er  spændende  at  være  'Jets', 
men  vi  ser  på  det  som  et  ansvar« 


The  Jets  er  måske  den  ene- 
ste popgruppe  i  USA  med 
succes,  som  kan  lide  at  blive 
kaldt  eksemplariske.  De  er 
nærmest  stolte  af  det. 

»På  de  fire  år,  hvor  vi  har 
været  Jets,  har  det  billede,  som 
vi  giver  vores  fans,  været  en  an- 
stændig og  eksemplarisk  grup- 
pe«, fortæller  LeRoy  Wolf- 
gramm  på  23,  som  er  den  æld- 
ste af  syv  i  den  musikalske  fa- 
miliegruppe. 

»Vi  forsøger  at  få  vores  ima- 
ge til  at  være  i  harmoni  med 
evangeliet«,  siger  Haini  på  21  i 
et  nyligt  interview.  Elisabeth  på 
16  tilføjer:  »Vi  er  hinandens 
bedste  venner«.  Hun  sidder  ved 
spisebordet  sammen  med  de 
andre  medlemmer  af  Jets:  Le- 
Roy, Eddie  21,  Haini  (en  ad- 
opteret fætter),  Rudy  19,  Kathi 
18  og  Moana  15. 

Famihen  Wolfgramm  bor 
med  deres  15  børn  mellem  2 
og  23  i  Elm  Creek  ward  i  Ano- 
ka  Minnesota  stav  i  nærheden 


af  Minneapolis.  Familiens  hi- 
storie er  en  beretning,  der  går 
fra  græsskørter  til  rigdom  og 
har  ført  dem  fra  deres  fsedre- 
land,  Tonga,  til  byer  over  hele 
verden  som  en  af  USAs  mest 
populære  Top  40  grupper. 

De  har  udsendt  to  meget  po- 
pulære albummer  og  et  tredje 
er  på  vej.  Jets  plader  kan  også 
fås  i  Danmark.  Men  på  trods  af 
deres  succes  siger  de  alle,  at 
han  eller  hun  ville  opgive  det 
hele  til  fordel  for  Kirken. 

»Vores  rødder  i  mormonkir- 
ken går  langt  tilbage«,  forklarer 
LeRoy  ivrigt.  »Min  tip-olde-far 
på  min  fars  side  blev  døbt  af 
missionærerne,  som  kom  til 
øerne  omkring  1908.  Han  blev 
døbt  samme  dag,  som  han  hør- 
te om  evangeliet«.  Han  hed 
R.ta  Afu  og  var  en  adelsmand, 
som  ejede  meget  land  og  var 
meget  rig.  Kongen  truede  med 
at  tage  det  hele  fra  Afii,  med 
mindre  han  fornægtede  denne 
nye  kirke. 


»Min  tip-olde-far  sagde  til 
kongen:  »Jeg  vil  hellere  tjene 
kongernes  Konge  og  herrernes 
Herre«,  citerer  LeRoy  stolt  og 
tilføjer,  at  hans  tip-olde-far 
overtalte  kongen  til  at  lade 
ham  beholde  et  lille  stykke 
jord,  hvor  der  kunne  bygges  en 
kirke«.  Det  var  sådan,  at  den 
første  mormonkirke  i  Tonga 
blev  bygget. 

Mike  og  Vake  Wolfgramm 
mødtes  ved  en  fest  i  kirken  i 
Tonga  og  blev  gift  to  uger  sene- 
re. I  1965  emigrerede  de  til 
Salt  Lake  City  for  at  blive  be- 
seglet i  templet.  Søster  Wolf- 
gramms  talent  for  musik  gik  vi- 
dere til  børnene.  De  optrådte 
for  Hjælpeforeningen,  ved  lua- 
sus-wardet  og  talentaftener 
rundt  omkring.  Senere  blev  de 
betalt  for  at  optræde  ved  bryl- 
lupper og  på  restauranter. 

Ved  en  familieaften  i  1976 
besluttede  de  at  optræde  fuld- 
tids og  begyndte  med  et  hula- 
hula  nummer  ved  navn  »Poly- 
nesiske  perter«.  I  1982  slog  de 
sig  ned  i  Minneapolis  og  dan- 
nede en  popgruppe  med  navnet 
Quasar,  som  blev  til  Jets  for  fi- 
re år  siden  under  ledelse  af  en 
dygtig  manager. 

Eddie  siger:  »Det  er  spæn- 
dende, at  være  Jets,  men  vi  ser 
på  det  som  et  ansvar.  Vi  ved,  at 
vores  karrieres  vigtigste  formål 
er  missionering.  Vi  ønsker  at 
bruge  vores  karriere  til  gavn  for 
Herrens  rige«.  Alle  fire  brødre  i 
gruppen  har  været  i  templet  og 
er  kaldet  til  en  stavsmission. 
»Vores  største  succes  som  mis- 
sionærer er  firesides«,  fortæller 
Rudy.  »Masser  af  mennesker 
kommer  med  deres  venner, 
som  ikke  er  medlemmer.  Bag- 
efter kommer  de  hen  til  os,  og 
vi  kan  bære  vores  vidnesbyrd«. 

Jets  insisterer  på,  at  det  er 
deres  forældre  og  familieaften, 
som  styrker  dem  og  holder 
dem  sammen.  De  holder  også 
familieaften,  når  de  er  på  turné. 
Moana  fortæller:  »Vores  foræl- 
dre er  vores  bedste  rådgivere«. 
□ 

(Church  News) 


Christian  Kuntz,  der  har  været 
grenspræsident  i  14  år. 


Lyset  ændrede 
hans  liv 

Det  er  ikke  svært  at  finde 
de  rigtige  tillægsord,  når 
man  skal  beskrive  Sønderborg 
grens  grensprassident,  br.  Chri- 
stian Kuntz,  som  nu  har  været 
leder  af  grenen  gennem  de  sid- 
ste 14  år. 

Trods  store  prøvelser  i  sit  liv 
-  hvor  han  i  perioder  på  grund 
af  sin  sukkersyge,  har  måttet 
kæmpe  imod  blindhed,  ubalan- 
ce og  hvad  der  ellers  følger 
denne  sygdom  -  så  har  han  alli- 
gevel formået  at  gå  foran,  og 
med  stor  tro  vist  vejen  for  sin 
familie  og  for  grenens  medlem- 
mer. 

Br.  Chr.  Kuntz  er  født  i  Søn- 
derborg den  27.  april  1935  og 
er  opvokset  i  et  religiøst  hjem  - 
hvor  de  var  tre  børn.  Han  blev 
uddannet  som  købmand,  -  og 
var  ved  faget  nogle  år  efter  ud- 
dannelsen, -  hvor  han  bl.a.  be- 
styrede en  af  de  mange  butik- 
ker ved  den  dansk-tyske  græn- 
se. 

Hans  familie  var  som  nævnt 
religiøs,  -  og  for  br.  Kuntz  var 
aftenbønnen  noget  som  han 
lærte,  fra  han  var  helt  lille. 
Hans  mor  var  aktiv  i  folkekir- 
ken og  sad  i  menighedsrådet 
gennem  nogen  tid. 

Chr.  Kuntz  har  senere  ladet 
sig  videreuddanne  som  assuran- 
dør og  har  været  en  stabil  med- 
arbejder i  forsikringsselskabet 
»Hafnia«  gennem  8  år  og  siden 
i  »Kgl.  Brand«  i  19  år,  hvor 
han  fortsat  er  ansat. 

Chr.  Kuntz  har  været  gift  to 
gange,  og  har  i  sit  nuværende 
ægteskab  datteren  Susanne  og 
sønnen  Søren.  Chr.  Kuntz'  hus- 
tru er  ikke  medlem  af  Kirken,  - 
men  hun  støtter  fuldt  og  helt 
sin  familie  i  deres  mange  akti- 
viteter i  Kirken. 

Trods  dette,  -  så  er  det  Chr. 
Kuntz'  og  børnenes  store  ønske 
-  at  de  også  en  dag  vil  kunne  få 
deres  mor  med.  Så  de  endelig 
alle  kan  tage  til  templet  og  bli- 
ve beseglet  til  hinanden. 

Lyset  tændte  af  sig  selv 

Chr.  Kuntz'  første  møde  med 
Kirkens  missionærer  satte  sig 
nogle  uforglemmelige  spor,  - 
som  nok  var  den  direkte  årsag 
til,  at  br.  Kuntz  ca.  10  år  senere 
selv  opsøgte  missionærerne  på 
byens  gågade. 

Vi  skal  tilbage  til  1962,  hvor 
to  missionærer  bankede  på  fa- 
miliens dør.  Det  var  hustruen 
som  lukkede  op,  Chr.  Kuntz 
var  stadig  på  arbejde,  -  men 
hun  tænkte,  at  det  ville  interes- 
se hendes  mand,  så  hun  lavede 
en  aftale  om  at  de  måtte  kom- 
me igen  kl.  20.00. 

Da  Chr.  Kuntz  blev  præsen- 
teret for  denne  aftale,  -  så  syn- 
tes han  slet  ikke  om  det  og  ville 
under  ingen  omstændigheder 
lukke  missionærerne  ind. 

Da  tidspunktet  nærmede  sig, 
hvor  missionæreme  skulle 
komme,  slukkede  familien  alt 
lys  i  hele  huset  og  satte  sig  til  at 
vente. 

Missionæreme  kom  og  rin- 
gede på,  -  og  så  skete  det  mær- 
kelige! LYSET  TÆNDTE  AF 
SIG  SELV!  Denne  hændelse 
husker  br.  Kuntz  ganske  tyde- 
ligt, -  men  trods  gentagen  rin- 
gen på  døren,  måtte  missionæ- 
reme gå  med  uforrettet  sag. 

At  lyset  tændte  af  sig  selv, 
blev  ved  med  at  optage  Chr. 
Kuntz'  tanker.  Var  det  symbo- 
let på  det  »lys«  han  manglede  i 


sin  tilværelse? 

Måske  var  dette  den  direkte 
årsag  til  at  han  10-11  år  senere 
selv  opsøgte  missionæreme  på 
gågaden  i  Sønderborg. 

En  af  disse  missionærer  var 
»skærslipperen«  fra  Horsens,  - 
også  kendt  som  Ældste  Antoni 
Jacobsen. 

Dette  møde  resulterede  i  un- 
dervisning og  dåb  og  br.  Kuntz 
har  nu  været  medlem  i  16  år. 

Antoni  Jacobsen  havde  se- 
nere lejlighedd  til  at  overdrage 
det  melkisediske  præstedømme 
til  Chr.  Kuntz. 

Br.  Chr.  Kuntz  er  en  ualmin- 
delig god  mand  som  besidder 
en  meget  stor  tro.  Trods  sine 
egne  handicap  grundet  sygdom, 

-  så  yder  han  et  meget  stort  ar- 
bejde for  grenens  medlemmer. 

Man  finder  br.  Kuntz  aktiv  i 
missionærarbejdet  og  han  ar- 
bejder tit  sammen  med  missio- 
næreme. Han  arbejder  med  sin 
familie  og  sine  venner,  -  sender 
dem  breve  og  er  altid  parat  til 
at  hjælpe  andre. 

Han  sætter  sig  store  mål  i  sin 
tilværelse,  -  og  tror  fuldt  og  fast 
på  at  det  vil  ske. 

Han  besidder  mange  af  de 
kristuslignende  egenskaber  som 
tålmodighed,  langmodighed  og 
ægte  kærlighed. 

Mange  af  grenens  medlem- 
mer er  enlige,  -  så  én  gang  midt 
i  ugen  samler  grenspræsidenten 
alle  disse  søskende  til  en  grens- 
familiehjemmeaften.  Her  drøf- 
ter man  evangeliets  mange 
principper  og  forbereder  lektien 
på  skift.  Dette  gode  initiativ 
blev  startet  op  for  ca.  4  år  si- 
den, -  og  kører  stadigt  til  stor 
glæde  for  hele  gmppen.  Udover 
på  denne  måde  at  være  hyrde 
for  flokken  og  trofast  leder  gen- 
nem en  årrække,  har  br.  Kuntz 
gjort  en  helt  enestående  indsats 
for  sine  to  bøm  i  seminarpro- 
gram.met. 

Mange  i  en  lignende  situati- 
on vil  sikkert  sige  til  sig  selv: 
»Vi  har  ikke  elever  nok  til  at 
kunne  gennemføre  seminar  her 
i  Sønderborg«. 

-  Men,  nej,  -  også  her  viste  br. 
Kuntz  en  helt  speciel  indsats, 
ved  aktivt  at  være  lærer  for  sine 


bøm  i  seminarprogrammet,  - 
ikke  blot  en  gang  om  ugen,  - 
men  som  tidelig  morgensemi- 
nar 5  dage  om  ugen. 

For  at  nå  alt  dette  har  br. 
Kuntz  måtte  forberede  sig  hver 
aften  mellem  kl.  22.00  og 
22.30,  og  for  at  kunne  nå  at 
starte  på  seminar  kl.  6.30,  måt- 
te han  og  sønnen  starte  med  at 
omdele  aviser  kl.  5.45.  Dette 
har  været  en  konstant  rytme  i 
familien  gennem  de  sidste  fem 
år,  -  og  nu  i  1989  kunne  br. 
Kuntz  glæde  sig  over  at  begge 
børn  havde  gennemført  deres 
seminarprogram. 

Chr.  Kuntz  giver  udtryk  for 
at  det  burde  være  alle  forældre 
forundt  at  skulle  være  lærer  for 
deres  børn.  Vi  kommer  så  dej- 
ligt tæt  på  hinanden.  Vi  beder 
sammen,  -  vi  taler  sammen  og 
får  også  ofte  løst  nogle  af  de 
mere  personlige  problemer, 
som  vi  hver  især  kan  have,  - 
når  vi  er  sammen  omkring  se- 
minaret, -  siger  br.  Kuntz.  Vi 
deler  vore  sorger  og  glæder  og 
vi  udvikler  os  fælles. 

Ud  over  alt  dette,  får  br. 
Kuntz  også  tid  til  at  interessere 
sig  for  hvad  der  rører  sig  i  lo- 
kalsamfundet. Han  har  således 
været  med  til  at  stifte  landsby- 
lauget,  sidder  som  formand  for 
bestyrelsen  for  klubhuset  og  in- 
teresserer sig  for  det  lokalpoliti- 
ske, uden  dog  at  være  aktiv  lo- 
kalpoUtiker. 


Store  visioner 
for  fremtiden 

Ved  stavskonferencen  for  to  år 
siden,  kom  Ældste  Russel  M. 
Nielsson  med  lidt  af  en  udfor- 
dring, som  fik  alle  medlemmer- 
ne i  Sønderborg  til  at  spidse 
øre.  Han  nævnte,  -  at  vi  inden- 
for ganske  få  år  ville  have  stave 
i  Aalborg,  Esbjerg,  Aarhus, 
Odense  og  Sønderborg. 

Br.  Kuntz  indrømmer  at  han 
smilede  lidt  ved  tanken,  -  men 
lod  det  alligevel  blive  hængen- 
de i  sit  sind  og  gik  straks  hjem 
og  satte  sig  nogle  mål. 

Målet  var  25  nye  døbte  i 
1988,  -  et  voldsomt  stort  tal, 
når  man  gennem  de  sidste 
mange  år  kun  havde  døbt  en 
eller  to  om  året. 

Han  fik  alle  grenens  med- 
lemmer med  på  idéen,  -  og 
gennem  faste  og  bøn,  -  gik  de 
målrettet  igang. 

Resultatet  blev  enestående,  - 
8  nye  medlemmer  i  1988. 

Et  af  de  andre  store  mål  er 
at  gøre  Sønderborg  Gren  til 
Ward  den  24.  oktober  1992. 
Chr.  Kuntz  er  en  fantastisk  le- 
der, -  som  vi  alle  kan  lære  me- 
get af,  -  og  oven  i  alt  dette  er 
hans  fremtoning  ydmyg  og  be- 
skeden. -  En  far  og  en  leder 
som  fortsat  er  aktiv  i  kaldelsen 
og  som  viser  mange  af  os  et 
dejligt  eksempel.  Han  er  næsten 
umulig  at  afløse.  □ 
K.O.  Ilskov  Nielsen 

3.  gang  vi  gik  ud  som  hjemmelcerere  traf  vi  en  enke  hjemme,  (foto: 
Church  News). 


De  sagde  at  det 
kunne  lade  sig  gøre 


Det  var  engang  midt  under 
den  lange  finske  vinter,  at 
vi  fik  tildelt  vores  nye  hjemme- 
lærerfamilier  -  to  familier,  der 
var  aktive  samt  fire,  der  ikke 
var  ret  aktive  -  faktisk  viste  det 
sig,  at  de  fire  inaktive  familier 
ikke  engang  kuime  huske  hvor- 
når de  sidst  havde  været  i  Kir- 
ke. Da  jeg  bad  min  prasstedøm- 
meleder  om  yderligere  oplys- 
ninger, var  hans  opmuntrende 
ord:  »Se,  hvad  du  kan  gøre  for 
dem.  De  har  ikke  været  i  kirke 
i  årevis,  og  de  bad  de  forrige 
hjemmelærere  om  ikke  at  kom- 
me tilbage«. 

Det  var  lidt  af  en  opgave, 
men  selvfølgelig  meget  udfor- 
drende. Efter  bøn  og  faste  stod 
det  klart  for  min  kammerat  og 
mig,  at  det  var  vores  opgave  at 
besøge  disse  mindre  aktive  fa- 
milier, og  invitere  dem  til  at 
komme  tilbage  til  Kristus,  som 


de  engang  havde  anerkendt 
som  deres  Frelser.  Engang  hav- 
de de  følt  sig  så  nær  ham,  at  de 
var  blevet  døbt.  Der  var  sket 
noget  siden  da,  og  nu  følte  de 
sig  ikke  længere  knyttet  til  Kri- 
stus og  hans  Kirke. 

Da  min  kone  var  i  færd  med 
at  bage  vores  ugentlige  brød, 
bad  jeg  hende  lave  lidt  ekstra 
dej,  således  at  hun  kunne  bage 
et  par  ekstra  brød  til  disse  nye 
familier.  Med  det  friske  brød 
under  armen  begav  vi  os  på 
vej,  med  den  formodning  at  det 
var  bedre  at  troppe  op  foran 
disse  famihers  døre,  end  først  at 
ringe  til  dem  og  spørge  om  de 
var  hjemme. 

Så  opstod  vores  første  be- 
sværUghed:  tre  af  familierne  var 
ikke  hjemme,  den  Qerde  -  en 
søster  i  60'eme  -  var  lænket  til 
sin  hospitalsseng  på  grund  af  en 
kronisk  lidelse.  Ved  hver  af  fa- 


milierne efteriod  vi  et  brød  i 
deres  postkasse  og  stillede  os 
tilfredse  med  at  have  besøgt  sø- 
steren på  hospitalet.  Hun  var 
meget  syg  og  var  ude  af  stand 
til  at  tale  forståeligt,  men  hen- 
des øjne  udsendte  et  budskab 
om  taknemmelighed  for  men- 
nesker, der  bekymrede  sig  om 
hende.  Det  opmuntrede  os  til 
at  komme  tilbage  i  de  efterføl- 
gende måneder. 

Men  de  tre  andre  familier 
var  stadig  ukendte  -  hvordan 
de  havde  reageret  på  brødene? 
Ville  de  nu  være  endnu  mere 
§endtUgt  stemt  overfor  os,  der 
repræsenterede  biskoppen,  end 
de  havde  været  tidligere?  Når 
alt  kom  til  alt  havde  de  jo  ud- 
trykt ønske  om  ikke  at  se  no- 
gen fra  Kirken.  Eller  ville  de  la- 
de os  komme  ind  og  tale  med 
dem? 

Nasste  gang  vi  gik  på  hjem- 
melærerbesøg  var  situationen 
den  sarrmie.  Der  var  ikke  no- 
gen hjemme  på  nogen  af  adres- 
serne -  men  brødene  var  da 
væk  -  det  var  da  et  godt  tegn, 
blev  vi  enige  om.  På  ny  efter- 
lod vi  en  besked  i  postkasserne, 
hvori  vi  beklagede  endnu  en 
gang,  ikke  at  have  truffet  dem 
hjemme. 

Den  tredje  gang  vi  var  ude, 
mødte  vi  faktisk  en  af  »fami- 
lierne« -  en  enke,  der  åbnede 
sin  dør  og  talte  med  os,  men 
som  ikke  bad  os  komme  inden- 
for. Hun  takkede  os  for  brødet, 
vi  udvekslede  et  par  høflighe- 
der og  fortalte  at  vi  ville  kom- 
me igen  en  anden  dag  og  se 
hvordan  hun  havde  det.  De  an- 
dre to  familier  var  os  stadig 
ukendte. 

Det  var  påske,  da  vi  tog  ud 
for  at  besøge  familierne  for  ^er- 
de  gang  -  denne  gang  havde  vi 
en  blomst  med  til  hver  af  dem, 
men  så  skete  miraklet,  vi  blev 
inviteret  indenfor  af  enken.  Vi 
tilbragte  næsten  en  time  sam- 
men med  hende  hvor  vi  talte 
om  dagligdags  problemer  og 
lyttede  til  hendes  livshistorie. 
Hun  var  en  behagelig  ældre  sø- 
ster, som  engang  havde  været 
aktiv  i  Kirken,  men  som  grad- 


vist var  blevet  inaktiv  fordi 
hendes  mand  ikke  var  medlem. 
Hun  huskede  et  ægtepar,  fra 
dengang  da  hun  var  aktiv  og 
spurgte  til  dem.  Ægteparret 
havde  holdt  kontakt  med  søste- 
ren ved  at  ringe  en  gang  imel- 
lem, eller  ved  at  skrive  et  kort  i 
ny  og  næ.  Det  var  den  eneste 
forbindelse  hun  havde  med 
Kirken  og  dens  medlemmer. 
Hun  var  meget  interesseret  i 
malerkunst  -  væggene  i  hendes 
lejlighed  var  dækket  af  male- 
rier, hun  selv  havde  malet.  Min 
hustru  var  også  interesseret  i 
malerkunst,  og  deltog  netop  på 
samme  tid  i  et  malerkursus. 

Jeg  foreslog  søsteren  at  jeg 
tog  min  hustru  med  næste  gang 
vi  besøgte  hende,  så  kunne  min 
hustru  se  hendes  malerier  og  få 
lejlighed  til  at  tale  med  en 
»professionel«.  Denne  gestus 
var  den  inaktive  søster  meget 
glad  for. 

I  maj  tog  jeg  rundt  og  besøg- 
te familierne  med  min  hustru, 
og  det  lykkedes  os  omsider  at 
træffe,  den  sidste  familie  -  også 
en  enke.  Hendes  livshistorie  lig- 
nede den  anden  søsters  -  men 
hun  fortalte  os  imidlertid  aldrig 
hvorfor  hun  var  blevet  inaktiv. 
Hun  syntes  at  være  glad  for  at 
vi  kom.  Vi  repræsenterede  no- 
get hun  engang  havde  haft  en 
fast  tro  på.  Nogle  få  uger  senere 
fortalte  hun  sine  besøgslærerin- 
der,  at  de  ikke  skulle  besøge 
hende  mere,  da  de  spurgte,  om 
de  kunne  komme  tilbage.  Vi 
stillede  aldrig  et  sådant  spørgs- 
mål -  vi  antog  simpelthen  at  vi 
kunne  komme  og  tale  med 
hende,  eftersom  hun  stadig  var 
medlem  af  Kristi  Kirke.  Hun 
udtrykte  også  taknemmelighed 
for  de  små  ting  vi  havde  gjort 
for  hende,  ved  at  bringe  hende 
brød  og  blomster.  I  løbet  af  vo- 
res samtale  blev  vi  endog  enige 
om,  at  hun  kunne  komme  i 
kirke,  hvis  jeg  ringede  og 
spurgte  hende  søndag  morgen 
om  hun  havde  det  godt  nok  til 
at  kunne  tage  afeted. 

Vi  havde  ligeledes  regelmæs- 
sigt besøgt  den  kronisk  syge  sø- 
ster. Hun  ser  frem  til  vores  be- 
søg, selvom  hun  ikke  er  i  stand 

NYT  FRA  HELE 
VERDEN 


til  at  sige  det.  En  gang  havde 
jeg  et  par  af  mine  mindre  børn 
med  mig  på  besøg  på  hospita- 
let. Hun  græd,  da  vi  omsider 
måtte  gå.  Der  var  ikke  blevet 
sagt  et  ord.  Den  kendsgerning 
at  vi  havde  været  der,  for  at  be- 
søge hende,  syntes  at  betyde 
uendelig  meget  for  hende. 

Vi  har  nu  mødt  alle  vores  in- 
aktive familier  -  ingen  af  dem 
er  aktive,  ingen  af  dem  er  kom- 
met en  eneste  gang  i  Kirken, 
men  de  lader  os  besøge  dem, 
og  måske  en  dag  vil  vi  på 
grund  af  vort  venskab  kunne 
tage  i  kirke  sammen. 

Det  bliver  ikke  let,  men  det 
vil  ske,  på  grund  af  kærlighed 
og  omsorg. 

Det  er  jeg  overbevistt  om 
trods  de  dystre  udsigter,  vi  be- 
gyndte at  arbejde  under. 
□ 

K Forfatteren  er  anonym, 
men  hans  navn  er  kendt  af 
redaktionen. 

Kirken  med 
ved  fæUesguds- 
tjeneste 

Regionalrepræsentant  James 
B.  Jaæbson  var  én  af  de 
syv  talere,  som  repræsenterede 
forskellige,  kristne  samfund  ved 
en  gudstjeneste  i  Hollywood 
den  26.  marts.  Det  var  første 
gang  et  af  Kirkens  medlemmer 
var  inviteret  til  at  tale  til  et  så- 
dant møde.  Ældste  Jacobson 
læste  under  sin  tale  blandt  an- 
det Det  Første  Præsidentskabs 
påskebudskab. 

Sydcalifomiens  mormonkor 
sang  til  mødet,  under  ledelse  af 
Russell  L.  Fox,  Lois  Johnson, 
fra  La  Cresænta  i  Californien, 
dirigerede  San  Fernando  Valle- 
ys symfoniorkester,  der  spillede 
til  mødet,  og  Maryann  Men- 
denhall,  fra  Granada  Hills  i  Ca- 
lifornien, dirigerede  den  kendte 
salme  »Hellig,  hellig,  hellig«, 
som  blev  sunget  i  forening  af  et 
samlet  kor  og  forsamlingen.  □ 


Etniini- 
træningscenter 

Littleton,  Colorado.  Laurbær- 
piger  og  præster  i  Willowcreek 
stav  i  Colorado  fik  en  forsmag 
på  missionærlivet  fomylig  ved 
en  »mini-missionærtrænings- 
center aktivitet«. 

Under  ledelse  af  højråd- 
smedlem Lorin  Yeates  blev  de 
26  unge  mennesker  instrueret  i 
hvorledes  man  bruger  skrifterne 
i  forbindelse  med  missionering, 
hvordan  man  omgås  sin  kam- 
merat, hvordan  man  bruger  sin 
tid  effektivt  samt  hvordan  man 
kan  forberede  sig  til  at  komme 
i  templet. 

De  lærte  også  betydningen 
af  at  føre  dagbog.  Stavens  le- 
dere følte  at  det  var  en  værdi- 
fuld aktivitet,  siger  informa- 
tionschef Ilene  Dibble.  □ 

Digte- 

konkurrence 
organiseret 

Syracusa,  Italien  -  Hjælpefore- 
ningen i  Catania  distriktet  var 
med  til  at  organisere  Italiens 
første  nationale  digtekonkur- 
rence, som  førte  til  udgivelsen 
af  bogen  »Kvinder  i  digte«  og 
førte  ledere  fra  Kirken  og  lo- 
kalsamfundet sammen. 

Bogen,  som  er  en  samling 
udvalgte  digte  fra  konkurren- 
cen, blev  prassenteret  ved  en 
nylig  sammenkomst  i  grensbyg- 
ningen  i  Syracusa.  Til  stede  var 
Syracusas  viceborgmester,  loka- 
le kirkeledere,  medlemmer  af 
grenen  og  mange  repræsentan- 
ter for  kvindeorganisationer, 
kulturelle  foreninger,  skoler  og 
medierne. 


Lucia  Pericone,  distriktets 
hjælpeforeningspræsidentinde, 
ledede  mødet,  som  indeholdt 
musiknumre  og  oplæsning  af 
digte  fra  flere  værker  i  bogen. 
Bogen  er  en  »anerkendelse  af 
kvinder  og  moderskab  og  frem- 
hæver dyd,  kreativitet  og  styr- 
ke« hos  retskafne  kvinder.  Ik- 
ke-medlemmer,  som  var  gæster 
ved  præsentationen,  modtog 
eksemplarer  af  Mormons  Bog. 
□ 

Bidrag  til 
hospital 

Haarlem,  Holland  -  Kirkens 
medlemmer  i  de  to  hollandske 
stave  og  i  Holland,  Amsterdam 
missionen  forærede  fomylig 
penge  til  et  mobilt  hospital  i 
Zimbabwe,  hvorved  Kirken 
høstede  meget  positiv  omtale. 

Ifølge  Robert  Kirschbaum, 
der  er  regionens  informations- 
chef tiltrak  Kirkens  medlem- 
mers begejstring  for  projektet 
støtte  fra  mange  ikke-medlem- 
mer.  □ 

Præster  og 

menigheder 

omvendt 

Formosa,  Argentina  -  Tre  præ- 
ster og  en  række  medlemmer 
fra  deres  menigheder  i  dette 
område  med  mange  små  ind- 
ianske landsbyer  har  tilsluttet 
sig  Kirken,  fortalte  præsident 
Guillermo  Ricardo  Pitarch  fra 
Argentina  Rosario  missionen. 

En  prasst,  Guillermo  Flores, 
er  nu  præsident  for  en  nyligt 
organiseret  gren,  som  har  haft 
mere  end  50  nyomvendte  i  sid- 
ste måned.  De  fleste  er  indiane- 


re, som  taler  Tobasproget.  De 
lokale  indbyggeres  interesse  i 
Kirken  blev  vist  ved  en  nylig 
konference.  Omkring  380 
overværede  flere  konferencem- 
øder. Af  disse  var  omkring  280 
ikke  medlemmer.  Omkring  200 
var  indianere.  Nogle  begyndte 
deres  rejse  fra  deres  hjem  kl.  3 
om  morgenen  i  voldsom  regn 
for  at  komme  til  konferencen 
til  tiden. 

Antallet  af  døbte 
stiger  stadig 

Ide  sidste  fem  år  er  1.090.632 
omvendte  blevet  døbt  ind  i 
Kirken.  Antallet  af  mennesker 
der  ønskede  at  slutte  sig  til  Kir- 
ken steg  støt  fra  192.983  i 
1984  til  256.515  i  1988. 1  disse 
tal  er  ikke  medtaget  børn  hvis 
forældre  er  medlemmer.  I  sam- 
me fem-års  periode  er  antallet 
af  fuldtidsmissionærer  også  ste- 
get fra  27.655  i  1984  til  36.132 
i  1988  -  en  tilvækst  på  nærved 
31  procent.  Antallet  af  døbte  i 
den  nævnte  fem-års  periode 
udgør  en  19  procents  tilvækst  i 
Kirkens  medlemstal.  □ 
(Ensign) 

Velgørenhed 
til  fordel  for 
de  trængende 

Rotterdam,  Holland  -  SDH- 
wards  i  Holland  er  ved  at  eta- 
blere en  åriig  tradition  med  at 
afholde  basarer  til  fordel  for  de 
trængende. 

Ved  en  nylig  wardsbasar  i 
Rotterdam  kom  der  én  dag 
1.500  mennesker.  Mange  ikke- 
medlemmer  købte  materialer, 
som  var  skænket,  og  de  tog  sig 
derefter  tid  til  at  høre  noget  om 
Kirken  og  dens  lærdonmie,  for- 
talte Robert  Kirschbaum,  infor- 
mationschef i  Holland. 

Alle  indtægterne  ved  basa- 
rerne blev  skænket  til  forskelli- 
ge velgørende  formål.  □ 

Bror  Knud  Edsbergs  maleri  af  profeten  Ezra  Taft  Benson  på  forsiden 
af  Kirkens  Engelsksprogede  blad  »Ensign«. 


Fortsætter  god  dansk 
malertradition  i  Kirken 


Knud  Edsberg  fra  Allerød 
ward,  der  sidste  år  malede 
Kirkens  profet  har  fomylig  væ- 
ret i  Salt  Lake  City  for  at  male 
flere  andre  af  Kirkens  ledere  og 
generalautoriteter.  Bror  Eds- 
bergs maleri  af  profeten  var 
iøvrigt  på  forsiden  af  august- 
nummeret af  Kirkens  engelsk- 
sprogede magasin  »Ensign«. 


Bror  Knuds  maleri  af  profeten 
hænger  nu  på  Kirkens  Museum 
For  Sidste  Dages  Hellig  Kunst 
Og  Historie  side  om  side  med 
kunstværkerne  af  en  anden  stor 
dansk  mormon-maler,  C.  C.  A. 
Christensen.  □ 
(CG). 


Svar  på 

månedens 

spørgsmål 


Der  blev  aftioldt  en  enkelt  ce- 
remoni ved  graven  den  19.  no- 
vember 1918  i  stedet  for  en  of- 
fentlig begravelsesceremoni, 
fordi  der  i  Salt  Lake  City  på 
daværende  tidspunkt  var  ud- 
gangsforbud på  grund  af  en  al- 
vorlig national  influenza-epidi- 
mi.  □ 


Det  første  spadestik  taget 
til  kirkebygning  i  Polen 


Den  15.  juni  1989  blev  det 
første  spadestik  taget  til  en 
kirkebygning  i  Polen. 

Ældste  Russell  M.  Nelson 
fra  de  Tolv  Apostles  Kvorum 
talte  ved  ceremonien,  hvor  over 
200  mennesker  var  forsamlet, 
heriblandt  regeringsembeds- 
mænd  og  religiøse  ledere  fra 
forskellige  trosretninger  samt 
Sidste  Dages  Hellige. 

Ældste  Nelson  bemærkede 
at  det  er  »en  meget  betydnings- 
fuld historisk  begivenhed,  at  en 
relativ  ny  kirke  opfører  en  kir- 
kebygning i  Polen«. 

»Den  nye  kirkebygning  op- 
føres i  et  meget  smukt  område 
nær  en  park,  i  et  kvarter  med 
gode  transportforbindelser«. 

Ældste  Nelson  fortalte  at  re- 
geringens ledere  havde  taget 
godt  imod  ham  og  Kirkens  an- 
dre ledere.  »Ved  en  reception 
afholdt  af  borgmester  Ostrow- 
ski,  prassenterede  han  mig  un- 
der udfoldelse  af  stort  ceremo- 
niel den  godkendte  kontrakt, 
der  giver  os  tilladelse  til  at  på- 
begynde opførelsen  af  kirke- 
bygningen«, sagde  ældste  Nel- 
son. Dokumenterne  blev  mod- 
taget af  ældste  Nelson  på  Kir- 
kens vegne. 


Dagen  efter  det  første  spa- 
destik mødtes  ældste  Nelson  og 
de  øvrige  Sidste  Dages  Hellige 
ledere  med  Polens  minister  for 
religiøse  anliggender,  Wlady- 
slaw  Loranc.  »Det  var  et  meget 
venligt  og  behageligt  møde. 
Ministeren  var  meget  åbenhjer- 
tig i  sine  synspunkter  vedrøren- 
de de  pohtiske  og  sociale  foran- 
dringer Polen  undergår  i  øje- 
blikket«, sagde  Ældste  Nelson. 

»Vi  har  meget  fine  forbindel- 
ser med  regeringslederne  i  Po- 
len«, forklarer  ældste  Nelson. 
»De  synes  om  vores  hensigter 
med  at  styrke  vores  forsamlin- 
ger, øge  antallet  af  missionærer 
og  velsigne  folket  i  dette  store 
land«. 

Mens  ældste  Nelson  og  æld- 
ste Ringger  opholdt  sig  i  Polen 
mødtes  de  også  med  de  ti  Sid- 
ste Dages  Hellige  missionærer, 
der  i  øjeblikket  tjener  i  landet. 
Missionærstaben  består  af  tre 
missionærægtepar  og  fire  unge 
ældster. 

Polen  er  i  øjeblikket  en  del 
af  Østrigs  østlige  mission,  der 
som  missionspræsident  har 
Dennis  B.  Neuenschwander.  □ 
(Church  News) 


Ældste  Nelson  tager  det  første  spadestik  til  den  første  SDH-kirkebyg- 
ning  i  Polen,  (foto:  Ck  N.). 

Dramatik  på  Øresund 


Allerød  wards  udflugt  på 
Øresund  med  lystfiskerfar- 
tøjet Antares  den  24.  juni  1989 
var  nær  endt  i  en  katastrofe,  da 
et  tyrkisk  skib  ikke  overholdt 
søfartsregleme  og  var  lige  ved 
at  vasdre  det  lille  fiskerfartøj 
med  de  sidste  dages  hellige  om- 
bord. Først  hundrede  meter  fra 
det  lille  fiskerfartøj  opdagede 
det  tyrkiske  skib  faren  og  dreje- 
de af,  hvilket  bevirkede  at  en 
kæmpemæssig  kølvandsbølge 
fik  det  lille  lystfiskerfartøj  til  at 
gynge  kraftigt. 

Efter  det  dramatiske  optrin 
kunne  de  50  af  Allerød  wards 
medlemmer  atter  ånde  lettet 
op.  Og  inden  længe  var  den 
gode  stemning  tilbage.  Udflug- 
ten var  arrangeret  af  Allerød 
wards  aktivitetskomité  og  be- 


gyndte lørdag  aften  kl.  18.30. 

»Alle  havde  en  dejlig  aften, 
vejret  var  pragtfuldt  og  oppe  på 
dækket  spillede  et  af  vore  med- 
lemmer harmonika.  Der  blev 
sunget  mange  viser  og  sange 
den  aften«,  fortæller  aktivitets- 
formand Erling  N.  Stendal. 

Da  flere  ytrede  ønske  om  at 
forsøge  sig  som  lystfiskere,  sør- 
gede skibets  ejer  Peter  ØUega- 
ard  for  at  en  masse  fiskestænger 
kom  frem.  Det  lykkedes  mange 
at  fange  pæne  store  torsk.  Det 
forlyder  blandt  andet  at  Nor- 
disk Distributionscenters  leder 
Kurt  Voss  fangede  dagens  stør- 
ste torsk,  en  krabat  på  3,8  kg. 
Det  var  imidlertid  søstrene  det 
lykkedes  at  fange  flest  torsk 
den  aften.  □ 


Fredag  den  24.  marts  1989 
aflioldt  FARMS  (Selskabet 
til  forskning  af  fortiden  og  stu- 
dier i  forhold  vedrørende  mor- 
monisme) en  kongres  på  Brig- 
ham Young  Universitetet  ve- 
drørende krigsførelse  i  Mor- 
mons Bog.  Adskillige  kendte 
forskere  i  Mormons  Bog  deltog 
i  kongressen  blandt  andre  kan 
nævnes  Hugh  Nibley,  John  A. 
Tvedtnes,  Bruce  Warren,  John 
W.  Welch  og  John  .  Sorenson. 

Bror  Hugh  Nibley  sammen- 
lignede i  sit  indlæg  Mormons 
Bogs  opfattelse  af  krig  med 
principperne  for  krigsførelse  be- 
skrevet af  von  Clausewitz  i 
»Om  krigen«.  Ifølge  Hugh  Ni- 
bley »begynder  Mormons  Bog 
med  krigen  i  Jerusalem  og  en- 
der med  krigen  ved  Cumorah. 
Ind  i  mellem  er  også  beskrevet 
en  mængde  krige.  De  har  alle 
at  gøre  med  politiske  ambitio- 
ner, for  eksempel  Zerahem- 
nahs,  Amulons,  Amalickiahs 
og  adskilhge  andres  pohtiske 


ambitioner.  Mænd,  som  ønsker 
at  fremme  dem  selv.  De  begyn- 
der med  politiske  partier  og  en- 
der med  krig«. 

Af  andre  deltagere  på  kon- 
gressen kan  nævnes  John  L. 
Sorenson,  der  præsenterede  en 
afhandhng  om  befæstningsan- 
læg i  Mormons  Bog  og  i  Me- 
soamerika.  »TidUgere  var  det 
en  udbredt  opfattelse  blandt 
forskerne,  at  når  man  ser  bort 
fra  århundredeme  umiddelbart 
før  den  spanske  erobring,  var 
krige  på  det  nærmeste  ukendte 
i  det  gamle  Amerika.  Jeg  har 
imidlertid  undersøgt  alle  tilgæn- 
geUge  udgravningsrapporter  fra 
34  regioner  i  Mesoamerika  og 
fundet  ud  af  af  over  200  be- 
byggelser var  befasstede  mens 
ca.  100  andre  var  anlagt  efter 
et  strategisk  mønster,  så  de  let 
kunne  forsvares.  Og  der  findes 
sandsynligvis  mange,  mange 
flere...  disse  oplysninger  vil 
utvivlsom  overraske  de  fleste 
forskere  af  det  gamle  Mesoa- 
merika«. 


Kurt  Voss  og  hustru  i  strid  modvind,  mens  der  fiskes  ivrigt  (foto:  Sten- 
dal). 


Monte  Alban  i  den  mexikanske  delstat  Oaxaca  er  en  af  de  mange  by- 
er, man  har  fundet  ud  af  var  omgivet  af  en  mægtig  mur,  ligesom  mure- 
ne beskrevet  i  Mormoins  Bog.  (foto:  TD). 


Konference  om  krigsførelse 
i  Mormons  Bog 

Aktivitetskomiteen  skal  sørge  for  et  rigt  og  varieret  program  (foto: 
Ensign). 


Retningslinjer  og  bekendtgørelser 


»Mormons  Bog  omtaler 
hyppigt  opførelse  og  brug  af 
militære  fæstningsværker  både 
blandt  nephiter  og  lamaniter. 
Så  med  det  formål  at  anbringe 
Mormons  Bog  i  dens  korrekte 
omgivelser,  vil  resterne  af  fæst- 
ningsværker være  nogle  af  de 
mest  nyttige  for  arkjeologeme 
for  at  sammenligne  det  der  gra- 
ves op,  med  skriftens  optegnel- 
ser«. 

John  A.  Tvedtnes  præsente- 
rede en  interessant  afhandling 
om  »stammeforhold  i  Mor- 
mons Bog  og  eksistensen  af  en 
militær  kaste«.  John  A.  Tvedt- 
nes bemærkede  blandt  andet: 
»For  adskilhge  år  siden  fandt 
man  ud  af  at  efterkommerne  af 
Lehis  gruppe  konsekvent  delte 
sig  i  syv  stammer.  Tre  gange  i 
Mormons  Bog  nævnes  disse 
syv  stammer,  hver  gang  i  sam- 
me orden:  Nephiter,  jakobiter, 
josephiter,  zoramiter,  lamaniter, 
lemueliter  og  ishameliter.  Det 
er  værd  at  bemærke  at  disse 
henvisninger  stammer  fra  såvel 
den  første  som  den  sidste  perio- 
de af  nephitemes  historie.  Det 
viser  at  samfundet  var  opdelt  i 
stammer,  samt  hvilken  stor  be- 
tydning stammerne  havde«. 

John  A.  Tvedtnes  påpegede 
endvidere  at  enkelte  embeder  i 
det  nephitiske  samfund  synes  at 
gå  i  arv  fi-a  far  til  søn.  »Andre 
beviser  for  familiens/stammens 
betydning  i  Mormons  Bog  fin- 
der man  i  den  kendsgerning  at 
visse  embeder  synes  at  være  ar- 
velige. Her  tænker  jeg  især  på 
embederne  konge,  højpræst, 
dommer  og  hærfører.  Oprinde- 
ligt synes  alle  disse  embeder  at 
være  æntreret  i  en  enkelt  per- 
son -  kongen.  Han  var  den  civi- 
le hersker,  den  militære  leder 
og  profeten/højpræsten  for  sit 
folk.  Som  sådan  opbevarede 
han  religionens  hellige  redska- 
ber (liahonaen  og  skrifterne), 
krigsførelsens  symbol  (Labans 
sværd)«.  Senere  overgives  den- 
ne samlede  myndighed  til  Al- 
ma, der  på  et  tidspunkt  delege- 
rer de  forskelhge  embeder  til 
forskellige  personer.  □ 

Carsten  Gram 

Aktivitetskomiteen 

For  at  opnå  et  velafbalance- 
ret program  bør  aktivitets- 
komiteen overveje  at  variere  de 
aktiviteter  de  planlægger.  For 
eksempel  bør  aktivitetskomite- 
en overveje  om  det  er  en  idé  at 
planlægge: 

1.  Kulturelle  aktiviteter  som 

f  eks.  dans  og  danseinstruktion, 
musikfestivaller,  drama,  tale- 
workshops og  talekonkurren- 
cer. 

2.  Konditionstræning  og  re- 
kreative aktiviteter  med  vægt 
på  famiheaktiviteter. 

3.  Forskelhge  sportsaktiviteter 
for  mænd,  kvinder  og  unge  - 
blandt  andet  sportskampe  for 
den  enkelte  og  for  familien. 

4.  Sociale  tjenesteprojekter  og 
åndelige  aktiviteter  for  at  styrke 
forståelsen  af  bestemte  princip- 
per i  evangeUet  og  fremme  den 
personlige  vækst  og  udvikling. 

Søndagsskolen 

Søndagsskolens  præsidents- 
kab bør  tilbringe  størstedelen  af 
deres  tid  i  søndagsskolen  med 


at  besøge  klasserne,  således  at 
et  medlem  af  præsidentskabet 
besøger  en  klasse  regelmæssigt. 
Den  besøgende  bør  med  et  op- 
rigtigt ønske  om  at  hjælpe  lære- 
ren komme  ved  klassens  be- 
gyndelse og  blive  til  klassens  af- 
slutning. Præsidentskabsmed- 
lemmet  bør  lægge  mærke  til  de 
ting,  som  læreren  gør  godt  og 
sammen  med  læreren  arbejde 
på  at  finde  måder,  hvorpå  klas- 
sens kvalitet  kan  forbedres. 
Funktionæren  og  læreren  kan 
sammen  evaluere  klassen. 

Primary 

Som  supplerende  program  til 
Primary  afholdes  der  en  præ- 
stationsdag  for  de  10-  og  11- 
årige  drenge  og  piger  Denne 
præstationsdag  afholdes  på  en 
almindelig  hverdag  to  gange 
om  måneden  i  dagtimerne. 

Læreren  skal  følge  de  ret- 
ningslinier de  har  i  deres  lektie- 
hæfte med  hensyn  til  præsta- 
tionsdagen  (aktivitetsdagen). 
De  bør  opdele  de  unge  i  dren- 


ge- og  pigegrupper  og  involvere 
dem  i  spændende  aktiviteter, 
der  styrker  venskabsbånd, 
fremmer  deres  evner  og  enga- 
gerer dem  i  tjenesteaktiviteter. 

I  lande  hvor  spejderpro- 
grammet er  en  godkendt  del  af 
kirkens  program  foregår  dette 
på  præstationsdagen  for  de  1 1- 
årige  drenge.  De  11-årige  dren- 
ge bør  være  i  en  patrulje  for  sig 
-  adskilt  fra  resten  af  spejder- 
troppen. Pionerernes  søndags- 
lærer  bør  også  være  deres  spej- 
derfører. 

Unge  Piger 

Biskoppen  interviewer  alle 
de  unge  piger  hvert  år  omkring 
deres  fødselsdag  og  ved  andre 
lejligheder,  efter  behov.  Cirka  et 
halvt  år  efter  fødselsdagen,  in- 
terviewes de  af  et  medlem  af 
biskoprådet.  Disse  interviews 
giver  unge  piger  mulighed  for 
at  fornemme  deres  præstedøm- 
melederes styrke,  omsorg  og 
åndelige  kraft.  Når  det  er  lyk- 
kedes medlemmet  af  biskoprå- 
det at  etablere  et  godt  forhold 
til  hver  enkelt  pige  gennem  åre- 
ne, kan  disse  interviews  bidrage 
til,  at  pigen  fornemmer  sin  vær- 
di. Når  biskoppen  mødes  med 
den  unge  pige,  får  hun  mulig- 
hed for  at  erkende  sine  fejltrin, 
dersom  det  er  nødvendigt,  og 
påbegynde  en  omvendelse. 
Hun  vil  også  opleve  præste- 
dømmets vejledning  og  støtte. 
□ 

Voksnes  samt  unge  voksnes 
studieplan  for  1989  er  Lære  og 
Pagter  og  Kirkens  Historie.  Un- 
derviserens lektiemateriale  er 
nyt.  Klassens  medlemmer  vil 
benytte  Mit  rige  skal  n(|le 
frem,  fra  1985.  De  supplerende 
kurser  vil  fortsætte  som  hidtil: 
Evangeliske  Principper  (hver  4. 
måned).  Grundkursus  i  lærer- 
uddannelse (1.  kvartal  samt  de 
første  6  lektier  i  halvdelen  af  3. 
kvartal).  Medlemmissionær- 
klassen  (halvdelen  af  3.  kvar- 
tal). □ 

Bulletin,  1989-1. 


